text:
Fólksligur ástarskaldskapur í Norðurlondum - SEMINAR – KONSERT - DANSUR
Hotel Tórshavn, Tórshavn 15. og 16. november 2019
Norðurlendskir granskarar, sangarar og frásøgufólk lýsa ástarskaldskap - kvæði og frásagnir, bæði fakliga og listaliga á seminari í Havn vikuskiftið 15.-16. november.
Tað er “Nettverk for erotisk folkedikting i Norden”, sum skipar fyri.
Hetta er triðja og fyribils seinasta seminar í eini trý ára verkætlan, sum er fíggjað við stuðli frá Nordisk kulturkontakt, Nordisk kulturfond og Norsk kulturråd. Verkætlanin hevur havt til endamáls at menna ein tvørmentanarligan pall, har samband fæst í lag millum ymisk førleikaøki og máløki í Norðurlondum. Áður hava seminar verið hildin í Finnlandi og í Danmørk. Tá “Nettverk for erotisk folkedikting i Norden” varð stovnað, var ynski at fáa í lag samstarv og sínámillum kunning um bæði fakligt og listaligt virksemi. Umframt at geva íblástur, so geva seminarini høvi at menna persónlig sambond og vónandi framtíðar gransking í og miðlan av fólksligum ástarskaldskapi.
Seminarini viðgera og miðla frásagnir og tónleikatilfar um erotisk evni. Á ymsan hátt verður kannað, hvussu erotisk motiv verða brúkt í ymsum tekstsløgum, bæði sum myndamál og sum realistiskar lýsingar. Sostatt fæst øktur kunnleiki um líkleikar og munir í norðurlendska mentanarmargfeldinum.
Tá netverkið varð stovnað, var tað við teirri fatan, at tað er umráðandi at menna eitt felags rúm fyri miðlan og fakligum tulkingarhættum, tí evnið er lítið granskað higartil, og tí at miðlan av erotiskum tilfari í ávísan mun inniber etiskar avbjóðingar. Spurningar um hvørji sjónarhorn og virði eru umboðað í ástarskaldskapi, hvussu kvinnur og menn, kyn og makt verða lýst, og hvørja etiska ábyrgd granskarin hevur, hava tí verið í miðdeplinum á seminarunum higartil.
Eitt serstakt við hesi verkætlanini er samstarvið millum granskarar og tey, sum bera skaldskapin fram á ymsan hátt. Verkætlanin leggur seg eftir samstarvi og at royna ymsar hættir at miðla tvørtur um málslig og faklig mørk, og tí eru eisini bæði konsert og frásøgukvøld á skránni úti á Føroya Fólkaháskúla fríggjakvøldið, umframt almennur føroyskur dansur í Hornahúsunum leygarkvøldið.
Fullfíggjað skrá fyri bæði seminar og onnur tiltøk er at finna á www.setur.fo
Skráin fyri fríggjakvøldið á Føroya Fólkaháskúla:


c: text/html

text:
Fjepparin: Bjarni Kjeld
Undan dystunum spyrja vit onkran fjeppara nakrar spurningar. Hesu ferð er fjepparin Bjarni Kjeld.
Navn?
Bjarni Kjeld.
Hevur tú fast pláss til dyst við Løkin og hvar?
Nei, tað havi eg ikki.
Spældi tú sjálvur?
Nei.
Yndisleikari hjá NSÍ?
Ringt at siga. Tað hava verið so nógvir góðir spælarar. Jann Ingi er eitt gott boð.
Størsta løtan sum NSÍ-fjeppari?
Tá vit blivu meistarar í 2007. Man hevði bíðað so leingi, verið uppi í fótbólti síðan 2000, og so eyðnaðist tað. Stóru løturnar vóru fyrst, tá vit blivu steypavinnarar, og so tá vit blivu meistarar.
Størsta styrkin hjá NSÍ?
At vit hava gott fólk á øllum plássum.
Sunnudagin møta vit HB. Lýs mótstøðuliðið stutt:
HB eru altíð góðir. Teir eru ringir at spæla ímóti og serliga í Gundadali. Tað verður ein stór uppgáva hjá okkum, men vit vinna.
Hvat væntar tú, úrslitið verður sunnudagin millum NSÍ og HB?
1-0 til NSÍ.
Hvønn skulu vit spyrja næstu ferð?
Gudny Nielsen.

robotstxt: allowed

filter: keep


text:
Fyrilestur á Glasi: “Heimsins týdningarmesta ætlan”29. oktober 2018
Heimurin bølist yvir nógvum stórum og umráðandi tíðindum. Mannaættin livir longur og betur enn fyrr. Sum heild gongur alt nógv betur, enn vit halda. Hesum fer stjórin fyri Heimsins Bestu Tíðindum, Thomas Ravn-Pedersen, at greiða frá í innganginum til fyrilestur sín. Harvið leggur hann støði undir innlit í framtíðina, har fátækt, ójavni og veðurlagsbroytingar framvegis hótta mannaættina. Tíbetur hava vit eina ætlan, sum áðrenn 2030 skal loysa allar stórar trupulleikar fyri «people & planet»: heimsmálini. Málini eru samtykt í sátt og semju í ST og fevna um 17 høvuðsmál og 169 deilmál við tí endamáli at fáa okkum øll at arbeiða fyri einum burðardyggum heimi.
Fyrilesturin verður á Glasi tann 6. november kl. 14:15.


text:
Ingibjørg & Rani bróta innsiglið
Ingibjørg Hansen úr Mikladali og Rani Nolsøe úr Klaksvík spæla fyrstu konsertina á ársins Summar Festivali.
Fyri júst 10 árum síðani vann Ingibjørg Hansen sangkappingina Barnaprixið. Síðani hevur hon javnan havt framførslur, og hon lovar eina litríka konsert á Summar Festivalinum.
Tað var í sambandi við Barnaprixið, at hon eisini kom í samband við Rana Nolsøe, sum spældi gittar til hennara framførslu á einari sølustevnu. Síðani hava tey havt nógvar framførslur saman.
– Eg havi altíð sungið fyri meg sjálvan, sangurin hevur altíð ríkað mítt lív. Hetta er ein skattur, sum eg eigi, sigur Ingibjørg.
Ingibjørg hevur ongantíð verið til sangundirvísing. Røddini hevur hon fingið í gávu, og sjálv venur hon røddina nú saman við Rana Nolsøe.
– Ta fyrstu konsertina hevði eg saman við nøkrum vinkonum í túninum uttan fyri Uttarstovu. Tað var líka sum har, at karrieran á palli byrjaði, sigur Ingibjørg við einum smíli.
Í løtuni býr Ingibjørg í Keypmannahavn, har hon er undir lestri. Enn hevur hon ikki framført í Danmark, men fuglar hava teskað í oyrað, at hon skjótt fer at verða partur av onkrum føroyskum tiltaki.
Ingibjørg hevur framført á Summar Festivalinum tvær ferðir fyrr. Í 2008 og 2012. Hetta verður so statt triðju ferð at hon fer at deila sína fantastisku rødd við áhoyrararnar á Summar Festivalinum.
– Vit gleða okkum at sleppa at seta Summar Festivalin 2014. Áhoyrararnir kunnu vænta eina fjølbroytta konsert, tí vit fara at spæla fleiri ymiskar sjangrur, eldri og nýggjari tónleik. Umframt hetta, kann tað henda seg, at okkurt spildurnýtt lag kemur frá Rana, sigur ein spent Ingibjørg.
Sjálv er hon í gongd við at skriva nøkur nýggj løg, men tey verða ikki klár til Summar Festivalin 2014. Tey verða goymd til eina aðru ferð.
Ingibjørg Hansen spælir fyrstu konsertina og fær tí sera góða tíð at lurta eftir øðrum tónleikarum á SF2014. Hon gleðir seg mest til Lenu Andersen, Eivør Pálsdóttir og Byrtu.


text:
Kompaktur, sportsligur og kraftmikil býarjeepur
Við síni sjarmu koyrdi RAV4 seg inn í hjartað á handilsfólki, ið ynsktu at koyra ein unikan arbeiðsbil, og øllum, ið ynsktu at koyra ein bil, sum bæði kann nýtast sum ein gerandisbilur, men eisini sum ein frítíðarbilur.
Nýggja ættarliðið av RAV4 lyftir komfortin upp á eitt enn hægri støðið. Sum Hybrid fæst hann nú við 2,5 litra motori, ið gevur heilar 222 hestar, og innan hevur bilurin hópin av útgerð. Eitt nú minnis-funku í førarasetrinum, hita í róðrinum, tráðleysan telefon-løðara og mangt annað.
(Upplýstu virðini eru eru ávíkavist tey lægstu og hægstu í motorúrvalinum, og umboða tí ikki neyðturvuliga eina ávísa modelsamanseting. Upplýsta nýtslan av brennievni og CO2-útláti er roknað út frá ES-ásetingum. Veruliga nýtslan kann víkja frá hesum - alt eftir, hvussu koyrt verður. Upplýsti prísurin er lægsti prísur, og er tí kki neyðuturvuliga galdandi fyri bilarnar á myndunum.)
Ongar útreiðslur til viðlíkahald í 3 ár
Tá tú keypir ein nýggjan Toyota, fært tú ein 3 ára servicepakka við í keypinum*
Ein Toyota 3 ára servicepakki fevnir um øll eftirlit, allar umvælingar, allar eykalutir og alt vanligt viðlíkahald. Servicepakkin er galdandi í 3 ár ella í mesta lagi til bilurin hevur koyrt 90.000 km.
- Ókeypis árligt og hálvárligt eftirlit
- Ókeypis umvælingar
- Ókeypis Toyota eykalutir
- Ókeypis viðlíkahald og skift av bremsum
- Ókeypis olja, løgir og skift
- Ókeypis perur og skift
- Ókeypis viskarar og skift
- Ókeypis sprinklaraløg og áfylling
- Ókeypis filtur og skift
- Ókeypis bilhjálp í Evropa
Toyota bilhjálp er galdandi í Føroyum og í meira enn 40 londum í Evropa. Toyota bilhjálp umfatar millum annað hjálp í sambandi við ferðsluóhapp, punktering, innistongdar lyklar, tóman bensintanga, skeivt brennievni og um bilurin er tómur fyri streym.
- Ókeypis vask av bili ísv. eftirlit
- Ókeypis tøkniligar dagføringar
- Hægri søluvirði á bilinum
Er bilurin viðlíkahildin av serfrøðingum og eftir forskriftunum, hevur hann eitt hægri søluvirði.
* Toyota 3 ára service pakkin er galdandi fyri allar nýggjar persónbilar.
Servicepakkin er ikki galdandi fyri vøruvognar, hýruvognar og skúlavognar.


text:
Musikkskúlin í Vágum bjóðar holla frálæru á hesi ljóðførum
Hvat er Musikkskúlin í Vágum?
Musikkskúlin í Vágum er partur av Musikkskúlaskipanini.
Næmingarnir
Vanliga telur Musikkskúlin í Vágum millum 100 til 120 næmingar. Harav er uml. ein triðingur til hvørja av teimum trimum stóru bygdunum á Vágoynni.
Hvat hevur musikkskúlin at bjóða?
Lærararnir eru allir serútbúnir innan sítt øki. Musikkskúlin gevur eisini næmingunum møguleika fyri at luttaka samanspæli við aðrar næmingar. Tað er ein sannroynd at børn, ið eru virkin innan tónleik, verða betur fyri til at taka við lærdómi innan aðrar lærugreinar og betur før fyri at samskifta við onnur.


text:
Ráð og mannagongdir um ÚSUN
- mannagongdir fyri umsóknir til útbúgving og stuðul í ÚSUN-skipanini
1: Finn útbúgvingina
Kanska fleiri - sum tú kundi hugsað tær at søkja inn á. Nýt t.d. hesar heimasíður:
- Danmark: UddannelsesGuiden
- Ísland: Study in Iceland
- Svøríki: studera.nu
- Noreg: Samordna opptak
- Stóra Bretland: UCAS, Education UK
- Úti í heimi: ANSA, AllaStudier.se og Brain Track.
- Spyr t.d. lestrarvegleiðingina, Altjóða Skrivstovuna, MFS og onnur lesandi.
2: Søk inn á útbúgvingina í góðari tíð áðrenn seinastu freist
Kanna umsóknarfreistina. Hon kann vera ógvuliga ymisk frá staði til stað.
Summa staðni skal søkjast eitt heilt ár frammanundan, summa staðni nakrar mánaðir, áðrenn lesturin byrjar, og onkra staðni er møguleiki fyri at søkja avlopspláss, beint áðrenn lesturin byrjar!
3: Søk samstundis SU-styrelsen í DK um góðkenning av útbúgvingini, um hon ikki er at finna á Fast Track-listanum hjá SU
Fast Track-listin er at finna her.
Tú skal nýta eitt umsóknarblað, sum eitur: Ansøgning om godkendelse af uddannelse i udlandet til SU og udenlandsstipendium.
Minst til at leggja skjalprógv frá kommununi fyri, at tú innan fyri tey seinastu 10 árini hevur búð í minst tvey samanhangandi ár í Føroyum/DK, við umsóknini.
Um tú ikki hevur danskt CPR.nr., skalt tú eisini leggja avrit av passi við umsóknini og fylla út oyðublaðið PÅ TRO OG LOVE. Viðgerðin kann taka einar 6-9 vikur!
Tú finnur eisini oyðibløðini her á síðuni undir Oyðubløð.
4: Søk um stuðul frá SU til livikostnað
Søk um stuðul frá SU til livikostnað á oyðublaði, ið eitur Videregående uddannelse - Udland. Legg avrit av upptøkubrævinum frá útbúgvingarstovninum og avrit av góðkenningini frá SU-styrelsen við umsóknini.
Tað ber ikki til at søkja um SU við afturvirkandi kraft. Seinasta freist at søkja um SU í einum mánaði er seinasti dagurin í mánaðinum.
Byrjar útbúgvingin eftir 20. í mánaðinum, fært tú ikki stuðul fyrr enn mánaðin eftir.
Seinasta freist at søkja um SU ella broyta SU í einum kalendaraári er 1. desember.
SU letur stuðul í 4 ár og Stuðulstovnurin við ÚS í upp til 2 ár aftrat.
Tú finnur eisini oyðibløðini her á síðuni undir Oyðubløð.
5: Søk um stuðul frá ÚSUN/Studni til skúlagjaldið/Tuition Fee
Søk um stuðul frá ÚSUN (Studni) til skúlagjaldið (Tuition Fees) á oyðublaðnum ÚSUN- Umsóknarblað. Legg avrit av upptøkubrævinum frá útbúgvingarstovninum og avrit av góðkenningini frá SU-styrelsen við umsóknini. Hesi bæði seinastu umsóknarbløðini verða viðgjørd innan fyri eina viku.
Minst til at søkja um ÚSUN, áðrenn endan á fyrstu lestrarhálvu, t.d. áðrenn 1. desember hjá teimum, sum byrja um heystið. - Eisini um tú ikki hevur fingið SU góðkenningina til útbúgvingina.
Hetta er vanliga ikki galdandi fyri Norðurlond.
Tú finnur eisini oyðibløðini her á síðuni undir Oyðubløð.
6: Søk um ferðastuðul í 2. lestrarhálvu
Minst til á hvørjum ári at søkja um ferðastuðul í 2. lestrarhálvu. Umsóknarblaðið finnur tú her ÚSUN-Umsóknarblað.


text:
Aðalfundur á Panorama á Hafnia
Hósdagin 6. mai kl. 17
Eftir ein langan koronusteðg ber endiliga til at halda aðalfund fyri Leiðandi Kvinnur í Vinnu. Umframt tað formliga sum ein aðalfundur eigur at hava, er høvi at netverka og sparra innan okkara fak og framløgur frá spennandi gestum. Vit varpa ljós á javnstøðu í 2021, tí enn eru vit ikki komin á mál.
Lív Patursson frá Javnstøðunevndini hevur framløgu um javnstøðu Í mun til vinnu og leiðslu í Føroyum, har høvið eisini verður at seta spurningar og kjakast.
Eisini skipar Elisa Vang, sum fleiri kenna frá Gin Yoga, fyri undirhaldi. Kenna vit Elisu rætt, verður hetta alt annað enn keðiligt
Vit vóna at síggja so nógvar av tykkum sum gjørligt


text:
1803
1803 (MDCCCIII) var sambært gregorianska kalendaranum eitt vanligt ár, ið byrjaði á einum leygardegi.
Hendingar[rætta | rætta wikitekst]
Føðingar[rætta | rætta wikitekst]
- 25. mai - Ralph Waldo Emerson, amerikanskur rithøvundur og heimspekingur (d. 1882)
- 29. november - Christian Andreas Doppler, eysturríkiskur alisfrøðingur og støddfrøðingur (d. 1853)
- 11. desember - Hector Berlioz, franskt tónaskald (d. 1869)
Andlát[rætta | rætta wikitekst]
- 7. apríl - Toussaint Louverture, haitiskur frælsisstríðsmaður og uppreistrarmaður (f. 1743)
- 18. desember - Johann Gottfried Herder, týskur heimspekingur (f. 1744)


text:
30. maj 2016
29. maj 2016
Systkinabarnið hjá Freddie verður navngivið á Djóradøgum í dag.
Stóra familjutiltakið hjá Føroya Ríðingarfelag heldur fram í dag - millum kl 14 og 18 hava børn og barnsligar sálir møguleikan at hitta alskyns djórasløg í hugnaliga umhvørvinum hjá ríðifelagnum úti í Havnardali. Nógv fólk vóru á økinum í gjár og fólk eru longu í morgun farin at rigga til, so økið er klárt at taka móti fólkum kl 14 í dag.
Eitt sum er heilt serligt í ár, er at tað hevur verið ein navnakapping um at finna navn til nýggja kálvin hjá fjallaneytinum Lúkku. Sera nógv boð eru komin inn og verður vinnaranavnið avdúkað kl. 18 í dag, tá Djóradagar enda við einari stórari rossaframsýning, Vinningurin er atgongumerkir til Djóradagar 2017 og ein ríðitúrur á tí sera fryntligu ryssuni Evu
25. maj 2016
14. maj 2016
Felagsøkið liðugt asfalterað
Seinastu tíðuna hava menn fra asfaltliðnum hjá býráðnum í Havn stríðst við at leggja asfalt á felagsøkið hjá Føroya Ríðingarfelag. Hetta er liður í avtalu sum bleiv gjørd tá Tórshavnar Kommuna fekk loyvið at brúka felagshúsið til barnagarð afturi í 1998.
Tá bleiv avtalað at kommunan leigaði húsið fyri ein góðan prís fyrstu árini, afturfyri fekk Føroya Ríðingarfelag so lovað at kommunan kom at leggja asfalt á felagsøkið. Fyrstu parturin bleiv gjørdir beinanvegin, tað var rundanum felagshúsið, síðani bleiv bíða nógv ár, men í 2011 bleiv økið framvið gomlu fjósini og frammanfyri reiðhøllina afaltera. So var aftur ein steðgur men nú er so seinasta økið liðugtgjørt, tað er økið millum tey nýggu fjósini.
Fleiri orsøkir eru til at arbeiði hevur bíða so leingi, m.a. tað at avtalan segði at Føroya Ríðingarfelag skuldi sjálvt planera og klárgerða økið til asfaltering.
At so atkomuvegurin til felagsøkið eisini bleiv asfalteraður, nú tá asfaltliðið var á leiðini má metast sum eitt risa framstig og verandi til stóra gleði fyri øll sum ferðast á leiðini, bæði limir í Føroya Ríðingarfelag, Føroyskum Íslandsrossafelag og ikki at gloyma foreldur og starvsfólk í Spíranum, frítíðaskúlin ið nú heldur til í felagshúsinum hjá Føroya Ríðingarfelag.
Formaðurin í Føroya Ríðingarfelag, Brandur í Dali sigur í stuttari viðmerking at felagið er sera nøgt við samstarvið við Tórshavnar Kommunu, Brandur í Dali takkar bæði borgarstjóranum, umsitingini á vaglinum og ikki mist asfaltliðnum sum øll hava gjørt eitt framúr gott arbeiði.
Tá bleiv avtalað at kommunan leigaði húsið fyri ein góðan prís fyrstu árini, afturfyri fekk Føroya Ríðingarfelag so lovað at kommunan kom at leggja asfalt á felagsøkið. Fyrstu parturin bleiv gjørdir beinanvegin, tað var rundanum felagshúsið, síðani bleiv bíða nógv ár, men í 2011 bleiv økið framvið gomlu fjósini og frammanfyri reiðhøllina afaltera. So var aftur ein steðgur men nú er so seinasta økið liðugtgjørt, tað er økið millum tey nýggu fjósini.
Fleiri orsøkir eru til at arbeiði hevur bíða so leingi, m.a. tað at avtalan segði at Føroya Ríðingarfelag skuldi sjálvt planera og klárgerða økið til asfaltering.
At so atkomuvegurin til felagsøkið eisini bleiv asfalteraður, nú tá asfaltliðið var á leiðini má metast sum eitt risa framstig og verandi til stóra gleði fyri øll sum ferðast á leiðini, bæði limir í Føroya Ríðingarfelag, Føroyskum Íslandsrossafelag og ikki at gloyma foreldur og starvsfólk í Spíranum, frítíðaskúlin ið nú heldur til í felagshúsinum hjá Føroya Ríðingarfelag.
Formaðurin í Føroya Ríðingarfelag, Brandur í Dali sigur í stuttari viðmerking at felagið er sera nøgt við samstarvið við Tórshavnar Kommunu, Brandur í Dali takkar bæði borgarstjóranum, umsitingini á vaglinum og ikki mist asfaltliðnum sum øll hava gjørt eitt framúr gott arbeiði.
11. maj 2016
10. maj 2016
Avmarkað ferðsla t. 11/5
Tað verður sagt at man kann ikki gera omelett uttan at bróta eggini.... so ein dag noyðast vit at klára okkum uttan hetta vegastrekkið... wink-snýði
Vegurin millum Velbastaðvegin og Føroya Ríðingarfelag verður asfalteraður mikudagin 11/5. Hann verður stongdur frá kl. 9 til kl 16 ella til arbeiði er liðugt.
Vegurin millum Velbastaðvegin og Føroya Ríðingarfelag verður asfalteraður mikudagin 11/5. Hann verður stongdur frá kl. 9 til kl 16 ella til arbeiði er liðugt.
9. maj 2016
Áminning !!
Hesa vikuna undirvísir Súsanna Sand Ólafsdóttir í høllini mánadag til hósdag.
Hetta merkir ikki at høllin er stongd, men at fólk skula vísa atlit til undirvísingina. T.d. er ikki loyvt at hava leys ross í høllini. Eini góð ráð er at spyrja undirvísara um loyvi um man ivast um hvat man kann gera. Vónandi fáa tey sum eru til undirvísing eina góða uppliving, bæði fólk og ross wink-snýði
Hetta merkir ikki at høllin er stongd, men at fólk skula vísa atlit til undirvísingina. T.d. er ikki loyvt at hava leys ross í høllini. Eini góð ráð er at spyrja undirvísara um loyvi um man ivast um hvat man kann gera. Vónandi fáa tey sum eru til undirvísing eina góða uppliving, bæði fólk og ross wink-snýði
5. maj 2016
4. maj 2016
Abonner på: Indlæg (Atom)


text:
Veðurmenningarbólkurin handað landsstýrismanninum frágreiðing og tilmæli um dagførda, nøktandi og útbygda veðurtænastu í Føroyum
Fríggjadagin 26. apríl 2019 fekk Høgni Hoydal, landsstýrismaður, handað frágreiðing og tilmæli frá Veðurmenningarbólkinum, stytt VMB.
Landsstýrið hevur raðfest stigvísa menning av føroyskari veðurtænastu og í mai 2018 setti Høgni Hoydal, landsstýrismaður, ein arbeiðsbólk at gera eina ætlan um dagførda, útbygda og nøktandi veðurtænastu í Føroyum.
Arbeiðsbólkurin (VMB) fór rættiliga til verka í juni 2018 og hevur havt fundir og samskifti við fleiri føroyskar stovnar og virki umframt fundir og samskifti við viðkomandi stovnar í grannalondunum.
Stórur tørvur er á at fáa ein dagførdan føroyskan veðurstovn. Mett verður, at við eini árligari upphædd á umleið 8 mió. kr., er møguligt at fáa sett gongd á eina dagførda, útbygda og nøktandi føroyska veðurtænastu við betri og meira álítandi veðurforsagnum fyri allar Føroyar og føroysk áhugaøki, betri miðling og luttøku í kanningum og granskingum av veðri, veðurlagi og veðurlagsbroytingum til gagns fyri sjóvinnu, vinnu á landi, flogferðslu, tilbúgving og tað føroyska samfelagið sum heild.
Hugsjónin er at gera bestu og mest álítandi veðurforsagnir fyri allar Føroyar og føroysk áhugaøki, miðla hetta á besta hátt umframt at menna og taka lut í kanningum og granskingum av veðri, veðurlagi og veðurlagsbroytingum til gagn fyri tað føroyska samfelagið.
Tað eru nógv evni og øki, sum hava áhuga og skulu raðfestast á besta hátt, so vit samfelagsliga fáa størsta ágóða við tí tilfeingi, sum tøkt er:
- betri veðurvánir fyri allar Føroyar - ”Veðrið á bygd og í bý, ”útlit fyri havleiðirnar um Føroyar”, um hálku á vegakervinum, tilbúgving, stuðul til bjargingarátøk o.a., og seinni kanska eisini fyri onnur/øll føroysk áhugaøki,
- betri miðling av veðurforsagnum til KVF og aðrar miðlar, appir til snildfonir o.a.
- undirvísing í veðurfrøði í samstarvi við Fróðskaparsetrið og aðrar stovnar/skúlar,
- granskingar um veðurlag í Føroyum, veðurlagsbroytingar, og teirra ávirkan í framtíðini,
- veðurlagsgransking innan framtíðar vatn-, vind- og sólorkupotentiali,
- veðurmodell fyri Føroyar (downscaling, í fyrstu atløgu mest við fokus á vind, hvirlur og turbulensi), men sum frá líður eisini meira neyva vitan um avfall kring landið, mjørka og hita,
- samskipan av føroyskum veðurmátingum,
- talgildan av eldri veðurmátingum og annað áhugavert tilfar,
- skráseting av lokalum fyribrigdum,
- heimasíðu o.a.
Hetta verður gjørt í samstarvi við føroyskar stovnar, virki og felagsskapir, við aðrar veðurstovnar umframt millumtjóða og altjóða felagsskapir.
VMB heldur væntandi áfram við arbeiðinum til Veðurstova Føroya rættiliga er komin í gongd.
Øll eru vælkomin at skriva til Veðurmenningarbólkin, hava tey eitt gott hugskot, viðmerkingar ella spurningar. Sí https://vedur.fo.
Frágreiðingin kann lesast her.
Mynd 1:
Alix Rasmussen, formaður í Veðurmenningarbólkinum, handar landsstýrismanninum frágreiðingina.
Mynd 2:
Andras Marr Poulsen, tilbúgvingarsamskipari, Edvard Bjarnason, leiðari á MRCC Tórshavn, Høgni Hoydal, landsstýrismaður, Alix Rasmussen, veðurfrøðingur, Bárður Niclasen, lektari í alisfrøði, Hanus Kjølbro, veðurkønur og Andrias Gregoriussen, veðurfrøðingur.


text:
Tilboðið er galdandi í tíðarskeiðnum 5. agust til og við 20. agust 2020.*
Gev gætur: Persónlig dáta tú útfyllur á hesum skjali, verður deild við Samsung Electronics Nordic AB – sí nærri á næsta trin.
Útfyll teigarnar niðanfyri.
* Galdandi fyri keyp av Samsung Galaxy Note20 og Note20 Ultra í Íslandi, Grønlandi og Føroyum (for “Nordic Approved” tøkni)
Tilboðið er galdandi frá 5 august til 20 august 2020, og kann ikki brúkast saman við øðrum Samsung tilboðum.
Galaxy Buds + og Galaxy Buds Live-smátalarir verða veittir fráskildir, og ikki saman við fartelefonunum.
** Sølukvittan skal viðheftast. Tínir Galaxy Buds + og/ella Galaxy Buds Live kunnu í seinasta lagi krevjast 14 dagar eftir freistina á Samsung Note20 og Note20 Ultra tilboðnum 20 august 2020. Skrásetingi byrjar 21 august.


text:
Føroyskt íkast til stevnu hjá ES um Arktis
Føroyar hava latið íkast til hoyring hjá ES um politikkin í Arktis - the update of EU’s Arctic Policy.
Føroyar eru grannar hjá Evropasamveldinum og eru staðsettar í arktiskum øki í Norðurevropa. Føroyar eru partur av Evropa ikki bara landafrøðiliga, men eisini tí vit hava søgulig bond, mál og mentan av sama uppruna og felags evropeisk virðir um frælsi, fólkaræði, mannarættindi og lóggávu.
Føroyar luttaka í kanska mest avgerðandi amboðnum hjá ES í Arktis, nevniliga rammuskránni um gransking og innovation, Horizon Europe. Mett verður, at gransking og innovation fer at geva nýggja vitan og menna økini í Arktis.
Føroyskir granskarar luttaka í verkætlanum, sum kanna veðurlagsbroytingar, hav og tilfeingi, orku og nýggja tøkni, eins og onnur viðkomandi økir, sum geva betri kunnleika til Arktis og økini við Arktis. Nakrar av verkætlanunum eru: EduArctic, ArcticHubs, ARCSAR, INTERACT, ClimeFish, PrimeFish, Blue-Action and AtlantOS.
Havstovan luttekur í EUROFLEETS+, sum fer at geva granskarum úr Evropa atgongd til nýggja havransóknarskipið Jákup Sverra.
Sí eisini grein um arktiskar verkætlanir her
Les føroyska íkastið her
EU Arctic policy kann lesast her
Myndin er frá Arctic Centre, University of Lapland


text:
Pensjónsnýskipanin tekur keypiorku frá pensjónistum
19. apríl 2018
Endamálið við eini pensjónsnýskipan er at tryggja hvørjum einstøkum føroyingi eina góða pensjón, men pensjónsnýskipanin gongur øvugtan veg. Okkara sosial-liberali Sambandsflokkur kann ikki stuðla nýskipanini hjá samgonguni og Sjálvstýri, tí hon tekur keypiorku frá pensjónistum og leggur 225 milliónir í skatti á øll. Grundarupphæddin er skerd, og nýskipanin byggir m.a. á, at pensjónsaldurin skal hækka
Pensjónin
At síggja til sær tað gott út hjá tí einstaka pensjónistinum. Hann ella hon fær kr. 1.000 meir um mánaðin, men um hugt verður longur fram, so sæst, at pensjónin hækkar minni enn lønirnar. Hetta merkir lægri keypiorku hjá hvørjum pensjónisti, og tí verða ráð til færri mjólkapakkar, breyð og aðrar neyðugar vørur.
Tað ljóðar av nógvum, at ein pensjónistur fær kr. 1.000 meir um mánaðin. Men hvat er tað í mun til vanliga framskriving? Um vit taka dømi seinastu tvey árini, er útgjaldið úr Samhaldsfasta hækkað við 235 krónum.
Við at hækka inn- og útgjaldið í Samhaldsfasta, er talan um skattahækking til borgarar og vinnu uttanfyri landskassan. Samlaða hækkingin av inngjaldinum í Samhaldsfast á 225 mió. svarar til eina øking av landsskattinum á 15%. So talan er um eina skattahækking á barnafamiljur og allar aðrar lønmóttakarar og arbeiðsgevarar.
Haldføri
Tað er bara eitt, sum betrar um haldføri í eini pensjónsnýskipan - tað eru pengar á bók. Við fyriliggjandi lógaruppskotið verður uppsparingin skerd, og harvið versnar haldførið..
Hetta eru fortreytirnar, ið liggja sum bulur undir nýskipanini. Demografisku framrokningarnar - saman við fíggjarligu haldførisframrokningunum - byggja á eitt ivasamt grundarlag og eru ikki eftirroknaðar av serkønum fólkum. Sostatt er als ongin trygd fyri, at haldførið verður betrað við 100-tals milliónum, sum uppáhaldið er í uppskotinum.
Hetta er sera víðfevnt, og broytingarnar hava ávirkan á hvønn einstakan borgara langt fram í tíðina. Tí eiga slíkar broytingar at verða eftirroknaðar og góðskutryggjaðar av óheftum serfrøðingum. Tað er tíverri ikki gjørt.
Talan er um størstu peningasavnan í Føroya søgu. Tí er umráðandi, at metingarnar og útrokningargrundarlagið eru væl útgreinað, so avgerðirnar verða tiknar á einum upplýstum og røttum grundarlagi.
Tað er óskiljandi, at ein so týðandi broyting, ið kemur at ávirka okkum øll langt fram í tíðina, ikki eru góðskutryggja av óheftum serfrøðingum.
Byggir á hækkandi pensjónsaldur
Málið bleiv framlagt, uttan at grundarlagið undir útrokningunum var upplýst. Síðani er komið fram, at fortreytirnar fyri betraða haldførinum í størsta mun byggja á, at pensjónsaldurin skal hækka.
Í hesum útrokningum verður roknað við, at fyri hvørt ár, sum pensjónsaldurin hækkar, fara øll tey, sum arbeiða í pensjónsaldri í dag, at arbeiða tilsvarandi longur. Her vísa tøl í okkara grannalondum, at roknað verður við at fólk arbeiða 60-70% longur fyri hvørt ár, sum kemur afturat.
Víst er á, at roknað verður við eini betran av haldførinum uppá 690 mió. kr. í 2060. Við omanfyristandandi í huga kann ikki roknast við eini betran vegna pensjónsaldur á 389 mió. kr., men heldur er talan um umleið 160 mió. kr.
Eisini tá ið talan er um eina haldførisbetran á 243 mió. kr. vegna javningarlógina, merkir hetta, at keypsvirðið á pensjónini lækkar við 243 mió. kr., tí pensjónin veksur minni enn lønin.
Víðari verður upplýst, at mótrokningin gevur 58 mió. ella 0,3% í 2060. Tí undrast vit á, at samgongan saman við Sjálvstýrisflokkinum heldur fast um, at grundupphæddin skal mótroknast.
Grundarupphæddin
Grundarupphæddin eigur at verða hækkað aftur, so hon er á sama støði, sum áðrenn sitandi samgongan skerdi hana.
Eitt av fyrstu málunum, sum sitandi samgonga samtykti, var at lækka grundupphæddina í fólkapensjónini..
Skattafría grundarupphæddin er vorðin ein tryggur rættur hjá øllum okkara pensjónistum og má ikki pilkast við. Hon er ein sjálvsagdur rættur, sum ongin kann loyva sær at seta spurnartekin við.
Grundarupphæddin eigur at vera hin sama til øll, uttan mun til inntøku annars. Hon byggir á meginregluna um, at øll eru partur av samhaldsfasta samfelagnum, har breiðastu herðar bera tyngstu byrðarnar.
Um vit taka grundupphæddina frá teimum, sum gjøgnum arbeiðslívið hava borið mest til almenna kassan, er skjótt, at samhaldsfasta hugsjónin stendur fyri falli.
Sambandsflokkurin, ið er ein sosial-liberalur flokkur, heldur, at um øll eiga sama grundleggjandi rætt til grundupphæddina, verður samhaldsfasta hugsanin varðveitt í øllum samfelagsløgum.
Bárður S. Nielsen
formaður í Sambandsflokkinum
RN
Aftur


text:
Alment um bílegging
1. Áðrenn tú bíleggur skalt tú stovna vanga
2. Fyri at bíleggja skalt tú rita inn við brúkaranavni og loyniorði.
3. Gjald fyrst online - trýst á "Gjald her"
4. Vel stað, tíð sum er tøk, og viðspælara ella gest
Uttandura bílegging
- Bílegg ein vøll.
1. Tá ið tú hevur golidið kanst tú trýsta á tíð sum er tøk.
2. Leita eftir viðleikara ella trýst á fyrrverandi viðleikara.
3. Trýsta síðani á BÍLEGG VØLL
4. Váttan verður send viðleikara umvegis tpost.
- Bílegg við gesti
1. Tá ið tú hevur valgt stað og tíð, sum er tøkt, kanst tú trýsta á Bílegg við gesti
-Strika bílegging
1. Trýst á "Mínar bíleggingar".
2. Trýst á ímyndina av skrellispannini
til høgru.
3. Váttan verður send viðleikara umvegis tpost.
Bílegging av einkulttíma (Uttandura/Innandura)
1. Tá ið tú hevur goldið, kanst tú trýsta á eina tíð sum er tøk.
- Strika bílegging
1. Trýst á "Mínar bíleggingar"".
2. Trýst á ímyndina av skrellispannini
til høgru.
3. Nú hevur tú strikaðu bíleggingina til góðar, og kanst bíleggja aftur uttan at gjalda.
Listi yvir heimildarfólk
Vísir allar framtíðar bíleggingar tínar. Samlað yvirlit, við gjøldum, vísast undir "Mínar tilmeldingar".
Makkerbørs (havi onki alternativ)
Tá ið tað er virkið, kanst tú stovna ein vanga og finna onnur á sama støði at spæla við.


text:
Runavíkar kommuna
Runavíkar kommuna er ein kommuna í Eysturoy í Føroyum. Runavíkar kommuna fevnir um bygdirnar Rituvík, Æðuvík, Runavík, Saltangará, Glyvrar, Lamba, Lambareiði, Søldarfjørður, Skipanes, Skálafjørður, Skála, Oyndarfjørður, Funningsfjørð, Funningur og Elduvík. Fólkatalið í Runavíkar kommunu var 1. januar 2005 3.642 íbúgvar. Í dag(2015) er íbúgvaratalið 3.794, sambært heimasíðuni hjá Runavíkar kommunu.
BýráðiðEdit
Býráðið 2013-2017Edit
Runavíkar býráð er mannað av 11 limum. Til seinasta býráðsval í 2012 varð Magnus Rasmussen, lærarin og bóndin úr Lamba, stóri atkvøðuslúkarin. Hann varð tískil valdur til borgarstjóra og tók yvir frá fyrrverandi borgarstjóranum Hans Jacob Lamhauge. Men tann 1.Januar 2016 gavst Magnus sum borgarstjóri, vegna at hann varð valdur á ting, og tí tók táverandi varaborgarstjórin, Tórbjørn Jacobsen yvir sum borgarstjóri í Runavíkar kommunu. Hinir 9 býráðslimirnir eru: Helgi L. Petersen, Bárður K. Nielsen, Kári E. Jacobsen, Jónleyg Hammer, Terje B. Vestergaard, Jónhard Danielsen, Hallur Ellingsgaard, Karl Rasmussen og Arnfinn Langaard.
Yvirlit yvir kommununaEdit
Mentanar- og vinnulív í kommununi:
- Vinnulív
- Bakkafrost
- Borg
- MEST
- AWI Boats
- UniVice
- KREA
- Handilslív
- Handilsfelagið (ein handilsfelagsskapur, ið hevur til endamáls at kunna um felags virksemi í handlunum í Runavík, í Saltangará og á Glyvrum)
- Matvøruhandlar
- Á
- FK
- Bónus
- matstovur
- MC café
- Sjókaféin
- Café Cibo
- Café Runavík (Hotel Runavík)
- Kioskir
- Kiosk Vár
- Magn
- Effo


text:
J & K Petersen avhendað grótlaðing til Sjóvar Kommunu
Mikudagin 19. mai avhendaði J &. K Petersen grótlaðing til Sjóvar Kommunu. Avhendingin fór fram í hølunum hjá kommununi.
Sáttmálin varð undirskrivaður við endan av 2018, og er arbeiðið gjørt í tveimum umførum, soleiðis at hetta er tillagað í mun til arbeiðið í sambandi við Eysturoyartunnilin og tunnilsmunnan á Strondum.
Tunnilin lat upp í seinnu helvt av desember 2020, og eftir hetta varð seinasta hond løgd á grótlaðingina.
Arbeiðið hevur umfatað 350 metrar av grótlaðing við sjóvarmálan við tunnilsmunnan á Strondum.
Liðugt til ásettu tíðina
Verkætlanarleiðarin hjá J & K Petersen, Sigtór A. Petersen, sigur í stuttari viðmerking, at “arbeiðið hevur gingið væl, og at samstarvið millum okkum og byggiharran, Sjóvar Kommunu, hevur verið fyrimyndarligt. Hetta hevur viðvirka til, at arbeiðið er liðugt sum ásett í avtaluni og sambært kostnaðarmetingini, eins og hetta hevur viðført, at starvsfólkið hjá J & K Petersen hevur gjørt alt fyri at avhenda stundisliga.”
Borgarstjórin í Sjóvar Kommunu, Artur Johansen, sigur: “Vit eru sera væl nøgd við laðingina og tað gjørda arbeiðið. Samstarvið millum arbeiðstakara og byggiharra hevur verið gott. Góða samstarvið hevur millum annað havt tað við sær, at arbeiðið er liðugt til avtalaða tíð og til avtalaðan kostna – tað eru vit í Sjóvar Kommunu sera takksom og fegin um”. Víðari sigur hann, “at vit nú hava fingið eitt stórt økið á umleið 18.000 m2, sum kann brúkast til framtíðar virksemi, og at kommunan í løtuni arbeiðir við ætlanum, kanningum og møguleikum, soleiðis at besta nýtsla fæst burtur úr økinum.”
Frá vinstru: Sigtór A. Petersen, Artur Johansen, borgarstjóri í Sjóvar Kommuna og Hallur Djurhuus


text:
Søkt verður eftir einum kranaførara til tornkrana til spennandi byggiverkætlan.
Arbeiðsuppgávurnar er m.a.:
At koyra krana og gera fyrifallandi arbeiði í hesum sambandi
Viðlíkahald, eftirlit og reinhald av krananum.
Tað er ein fyrimunur, um tú hevur:
royndir við kranakoyring.
góð samstarvsevnir og kanst arbeiða sjálvstøðugt.
hevur gott handalag og er álítandi.
ert røsk/raskur, ábyrgdarfull/ur, nærløgd/nærlagdur og røkin.
Krav:
Galdandi kranacertifikat.
Løn:
Sambært avtalu.
Starvið verður sett sum skjótast, møgulig umsókn verður at senda til: starv@jkp.fo
Til ber eisini at søkja starvið við at ringja til Finnur Joensen HR- og fyrisitingarleiðara á tlf. 585036.
Um J&K Petersen:
J&K Petersen Contractors er entreprenørfyritøka, stovnað í 1975. Felagið er millum elstu entreprenørfyritøkur í landinum og fæst við jørð- og betongarbeiði umframt bygnings-, tunnla- og havnaarbeiði. Umleið 170 fólk starvast hjá J&K Petersen, sum somuleiðis hevur nógvar og góðar royndir við verklagsarbeiðum í øllum landinum. Eisini hevur fyritøkan J&K Betong um hendi.
FØROYSK BYGGING – FAKLIGUR STOLTLEIKI


text:
Førleikastovan arbeiðir m.a við at samskipa serundirvísing, ráðgeva starvsfólki skúlans í sambandi við lesing, støddfrøði og trivnað. Hon er millumlið millum skúlan og Sernám og umboðar skúlan til fundir við foreldur og avvarðandi myndugleikar.
Førleikastovan luttekur í kanningum innan lesing, orðblindi og støddfrøði.
Tey ið manna førleikastovuna eru lærarar, ið hava tikið serútbúgving innan ávís øki.
Starvsfólk:
Hervør Heinesen, leiðari, serlærari, aktlærari
Tove Jacobsen, serlærari, lesivegleiðari, orðblindalærari
Jakoba Nielsen, støddfrøðivegleiðari
Knýtt at førleikastovuni eru eisini:
AKT-toymið við akt lærarunum: Laila Haldansen, Durita Danielsen, Hervør Heinesen.
Heilsufrøðingurin Morid Meitilberg.
FØRLEIKASTOVAN - tlf. 230103
Teldupostadressa Denne e-mail adresse bliver beskyttet mod spambots. Du skal have JavaScript aktiveret for at vise den.


text:
Til foreldur og stovnar í Klaksvíkar Kommunu: Lýs eru ein afturvendandi trupulleiki hjá nógvum børnum, vaksnum, stovnum og skúlum. Fyri at fyribyrgja best møguligt og basa lýsnum er neyðugt, at øll børn verða kemd samstundis.
Vit fara tí at heita á øll foreldur, um at kemba tykkara børnum vikuskiftið 26. – 27. januar 2019.
Talan er um eitt felags átak við áheitan frá okkum øllum.
Vegleiðing og góð ráð eru at finna á:
https://www.apotek.fo/god-rad/boern/lys/
Vinarliga
Barnahúsið Margit
Blákollan
Dagrøktin
Dr. Margrethu Barnagarður
Fjallafípan
Mylnuhúsið
Snjallabjalla


text:
Søk um trivnaðartænastu
Umbøn um trivnaðartænastu skal sendast Almannaverkinum og verður viðgjørd av ráðgeva, sum ger eina sosialfakliga heildarlýsing av tørvi og ynski hjá borgaranum. Ráðgevin ger síðani tilmæli um tænastu, og Avgerðarskrivstovan tekur avgerð í málinum. Talan er altíð um meting í hvørjum einstøkum føri út frá tørvi og tøkum tilfeingi. Eru ikki tøk pláss, kunnu umsøkjarar fáa annað tilboð ella verða settir á bíðilista, til hóskandi pláss verður tøkt.
Nøkur tilboð krevja ikki umsókn.
Tænastan tekur støði í eini virkisætlan, sum verður gjørd saman við borgaranum, tá ið tað ber til. Flestu tænastur verða veittar í toymi saman við øðrum borgarum.
Allar trivnaðartænastur miða eftir, at borgarin í størst møguligan mun hevur ávirkan á egið lív og kann menna ella viðlíkahalda førleikar. Tí verður tænastan veitt við støði í hugtakinum minsta inntriv, sum merkir, at hjálpin ikki er meira umfatandi, enn at borgarin kann liva eitt, fyri hann, gott og virkið lív. Tilboðini verða javnan eftirmett.


text:
Veðurlagsserfrøðingur kann seinka grøna orkuskiftinum
2021-10-05 05:55
Mær dámar væl, at serfrøðingar onkuntíð geva sær stundir til at greiða almenninginum frá síni vitan, tí hetta kann vera gott grundarlag undir einum politiskum kjaki. Men tað er ikki gott, tá serfrøðingarnir sjálvir blíva partur av politiska kjakinum.
Fríggjakvøldið hevði Útvarpið eina stutta samrøðu við Boga Hansen, havfrøðing, um grøna orkuskiftið í Føroyum. Samrøðan var sera stutt, so kanska var høvuðsboðskapurin kliptur burturúr. Men tað sum vit hoyrdu hann siga var ein áheitan á kommunalpolitikarar um at seta seg uppímóti ætlanini hjá landspolitikarum um at lata onnur enn SEV framleiða elorku í Føroyum.
“Eg haldi at teir skulu halda fast við at royna at stuðla SEV í at vera tann primeri elframleiðarin í Føroyum, og royna at forða landspolitikarunum í at forstýra tað fullkomuliga,” segði havfrøðingurin og veðurlagsgranskarin.
Hetta er ein reinur politiskur boðskapur. Jørðin blívur hvørki heitari ella kaldari av, um onnur enn SEV framleiða streymin í Føroyum. Og tað sum er uppaftur verri er, at eitt slíkt úttalilsi kann vera beinleiðis við til at seinka grøna orkuskiftinum.
Um vit skulu vaksa um framleiðsluna úr varandi orkukeldum við 800 GWt innan 2030, so skulu einar 4-5 milliardir krónur nýtast til íløgur tey næstu árini. Her verður brúk fyri øllum góðum kreftum – ikki minst SEV, men eisini øðrum.
SEV hevur gjørt, og skal framvegis gera milliardaíløgur í net, backup skipanir, pumpuskipan o.a., so har er nógv at brúka pengar til.
Eg haldi ikki at vit skulu brúka tíð og orku til at seta partarnar uppímóti hvørjum øðrum, tí brúk verður fyri øllum. Men tað er sera óheppið, um ein serfrøðingur á økinum er við til at seinka ætlanini um eitt grønt orkuskifti í Føroyum.
Helgi Abrahamsen
løgtingsmaður


text:
Nú leygardagin 25. januar verður fjórða umfar av Betri Vetrarkappingini runnið í Sørvági, har Frælsi verður vertur. Sjálv rennikappingin verður skotin í gongd klokkan 11.00.
Runnið verður frá kirkjuni í Sørvági til Bíggjar, niðan móti tunnilsmunnanum til Gásadals har vent verður.
Luttakarar kunnu nýta skiftingarrúmini í svimjuhøllini á skúlanum áðrenn og aftaná. Almenn svimjing er frá 10-15 og eru luttakararnir vælkomnir at brúka tann møguleikan eisini.
Skráseting byrjar kl. 10.00 við Sørvágs Kirkju, og renningin verður sett ígongd kl. 11.00.
Meldast kann til á staðnum fram til klokkan 10.30, men frægast er at gera tað HER áðrenn fríggjakvøldið kl. 22.00. Goldið verður tá on-line. 50 kr. fyri vaksin og 20 kr. fyri børn.
Tað verður kappast í hesum bólkum:
-Kvinnur / menn opin bólkur (f. -2003) 9 km
-Kvinnur veteranar / Menn Veteranar (f. 1965-1974) 9 km
-Kvinnur/Menn Superveteranar (f. 1955-1964) 9 km
-Kvinnur/Menn Ultraveteranar (f. 1954 ella fyrr) 9 km
-Kvinnuunglingar / Mansunglingar (f. 1999-2003) 9 km
-Gentur / Dreingir (f. 2004-2008) 1 km


text:
Eg var og vitjaði ein drong tá eg var umleið 18 ár, og hann var 19 ár. Vit høvdu skrivað eitt sindur saman, aftur og fram, og hann tyktist at vera sera áhugaður í mær, og somuleiðis eg í honum.
Hann búði tá á einum skúlaheimi, so tað var sera avmarkað, hvat vit kundu gera, tí hann hevði bert eitt kamar at vera í. Vit avgjørdu so at hyggja eftir einum filmi, og vit tosaðu gott saman um alt og einki, so kemiin var góð ímillum okkum. Eftir at filmurin var liðugur, byrjaðu vit at fríggja eitt sindur, og tað føldist gott, inntil hann royndi at fáa hondina niður í buksirnar á mær, og tað føldist ikki gott. Eg royndi at trýsta hann vekk, men hann var nógv sterkari enn eg. Til endans helt hann mær fast niðri og fekk faktist murtin inn í meg, men tá bleiv eg so kløkk og bangin, at eg skumpaði hann vekk og spurdi, hvat hundan hann gjørdi!
Hann bleiv eftir tað mega súrur og vildi næstan ikki tosa við meg og fór faktist oman til foreldrini at eta nátturða og har sat eg einsamøll í meir enn 2 tímar… Eg avgjørdi so at fara avstað, og eg hoyrdi einki aftur frá honum tað kvøldið. Eg royndi at skriva til hann, men fekk einki svar og teir næstu dagarnir lat hann sum um einki var hent og vildi møtast aftur. Tá segði eg nei takk, valdi at gloyma alt um tað, ið var hent og svaraði honum ongantíð aftur, tá hann skrivaði.
Óskyldigt bleiv til skyldigt
Eg var og vitjaði ein drong tá eg var umleið 18 ár, og hann var 19 ár. Vit høvdu skrivað eitt sindur saman, aftur og fram, og hann tyktist at vera sera áhugaður í mær, og somuleiðis eg í honum.


text:
Teresa fótar sær í Ex on the Beach
Eftir at Teitur Skoubo í partinum í síðstu viku varð blakaður úr Ex on the Beach, roynir Teresa at hugna sær víðari sum frægast. Eitt nú eru hon og Martin blivin væl
Júst sum Teitur Skoubo og Teresa Ovenberg í stóru summarhúsunum í Gran Canaria eru komin nærri hvørjum øðrum eftir ikki at hava prátað saman í fleiri mánaðir, verður sprelski havnardrongurin útblakaður.
Framleiðslutoymið avgerð hvør kemur inn og hvør sleppur at vera verandi, og tey hava mett, at Teitur Skoubo fyribils ikki skuldi vera partur av sendingini.
Martin er serliga hugtikin av føroyska tónalagnum tá Teresa prátar danskt (Síggjamynd: Discovery+)
Teresa, sum kortsíðani er komin við í sendingina, roynir eftir hetta at fóta sær, og hevur síðani deilt song saman við biðlasveininum Martin. Tað er ikki at siga ov nógv, at Teresa og Martin hava eitt gott eygað til hvønn annan.
Higartil eru tólv partir komnir út, og tí er enn góð tíð til at Teitur Skoubo kemur inn aftur í sendingina, sum er í 24 pørtum.
Upptøkurnar til sendingina eru gjørdar á Gran Canaria í summar, og síðani eru Teitur og Teresa blivin góð og brúka nógv tíð saman. Tey eru ikki par, siga tey, og tey taka tað sum tað kemur.
Tveir nýggir partar av Ex on the Beach koma á Discovery+ hvønn sunnudag.
Tárini fullu tá tað var greitt, at Teitur Skoubo varð sendur heim (Mynd: Discovery+)
(Mynd: Discovery+)


text:
Leygardagin er sum kunnugt 13. mai og tað merkir, at Tvøroyrar Bóltfelag gerst 125 ára gamalt. Dagurin verður hildin á Seglloftinum klokkan 10:00, tá borðreitt verður við morgunmati.
Um kvøldið verður rimmar dansur í Tvøroyrar Klubba. Hans Jacob og Vinmenn spæla upp til eitt ordans dansikvøld, við einari ørgrynnu av góðum dansitónleiki.
Innkomni ágóðin fer til arbeiðið hjá nýggja felagsliðnum í oynni, TB/FC Suðuroy/Royn og er tað okkara vón, at fólk taka væl ímóti tiltakinum og møta upp.
Nú bygdastevna er í Hvalba og eingin dansur er har, so hava vit fingið gjørt tað soleiðis, at bussur koyrir frá Royn-høllini kl 23:30 og til dansin á Tvøroyri. Bussurin er ÓKEYPIS, men fólk mugu sjálvi finna útav at koma heimaftur. Arbeitt verður eisini við at fáa busskoyring úr Vági – hetta venda vit aftur til.
Dansurin byrjar kl. 24:00 og endar uml. kl. 04:00.
Vit hava fingið ótrúliga góðan stuðul, og vilja vit nýta høvið at takka Tvøroyrar Klubba og busskoyringini v. Arnbjørn í Smiðjuni, fyri vælvild.
Kostnaður til dansin er 150,-
Øll eru hjartaliga vælkomin á Seglloftið um morgunin og seinni aftur í Klubbanum!


text:
10 áhugaverd støð at vitja
Smyril Line hevur regluligar fráferðir til Íslands alt árið. Vit kunnu bjóða eina ógloymandi ferð við Norrønu - umframt pakkaferðir, ymiskar útferðir og rundferðir alt eftir áhugamálum.
Okkara úrval av sjálvkoyrandi stevnuskráum og rutum er fjølbroytt og við ymsum farleiðum. Vit eru sannførd um, at okkara royndir geva okkum førleikan at smíða tína dreymaferð til grannan handan hav.
Norröna leggur at bryggju á Seyðisfirði í eystur Íslandi, har fólk búgva spjatt og har náttúruríkidømið er á høgum støði. Her er møguleiki at vitja smá bygdaløg, stórslidnar strendur, trongar firðir, endaleysar áir og trøllakent fjallalendi.
Kundi tú hugsa tær at uppliva eitthvørt framúrskarandi í Íslandi?
Men kanska aftrar tú teg, grundað á hækkandi talið av ferðafólki – einamest kring Reykjavík (Gylti Ringurin) Legg tær í geyma, at vit eru serfrøðingar í at eyðmerkja umráði í Íslandi, sum ikki eru yvirrend av ferðandi. Vit hava eina ørgrynnu av hugskotum til tann, ið ynskir sær eina framúr náttúruuppliving, har gestablíð fólk á staðnum við stoltleika vísa tær heimland sítt.
4 fyrimunir at sigla við MS Norrönu til Íslands
- Okkara ferðaráðgevar eru serkønir í Íslandi, tí Smyril Line hevur selt ferðir til Íslands seinastu 37 árini. Vit bjóða tískil dygdarferðir fyri rímiligan prís, umframt vegleiðing, ið er skræddarseymað til einhvønn tørv.
- Tá tú siglir við okkum, hevur tú møguleikan at taka egnan bil og næstan óavmarkað viðføri við.
- Umborð á Norrønu er høvið at taka sær av løttum, lata hugin sveima og njóta góða matin á ferðini.
- Tú kemur til eystur Íslands, sum er umboðandi serstakar náttúruupplivingar.


text:
Mentorskipan til ung
Mentorskipanin er á tínari síðu og kann verða til hjálp á nógvar ymiskar mátar. Ein mentor er ein sjálvboðin vaksin sum ikki hevur gloymt hvussu tað er at verða ungur, og samstundis tilreiðar at hjálpa tær út frá tínum egnu fortreytum.
Kennir tú, at tú av og á manglar onkran at tosa við um okkurt, sum tú følir at tú hvørki kanst tosa við tíni foreldur ella vinir um. Tað kann verða alt frá hjartasorg til stúran um lívið.
Tað eru tíðir í lívinum har tú sum ungur møtir nøkrum spurningum og avbjóðingum, sum tú ikki sjálv/ur megnar at loysa saman við tínum vinum. Av og á hevur ein tørv á onkrum uttan fyri familjuna fyri at fáa svara sínum spurningum ella til at loysa sínar trupulleikar.
Til tíðir kann tað, av ymiskum grundum, eisini verða ein avbjóðing at fortelja sínum foreldrum um síni ynski. Tey kennir tú best. Skúlin kann verða avbjóðandi á nógvar ymiskar mátar. Undirvísingin kann verða trupul, vinaløg kunnu verða tvørlig, ella at tú følir at lærarin ikki sær ella skilur teg.
So kanska ein mentor er akkurát nakað fyri teg. Ring ella skriva til okkum, so kunnu vit saman finna uppá ráð.
At vera ungur í 21. øld kann ofta tykjast vera avbjóðandi, og ein hevur ofta kenslu av at vera troyttur. Nógv krøv og nógvar væntanir eru til tey ungu. Foreldur vóna, at barnið fær sær útbúgving, lærarin væntar, at næmingurin fylgir væl við í hvørjum tíma, vinirnir vænta sítt, og samfelagið hevur síni áhugamál. Umframt hetta uppliva ung eisini persónligar avbjóðingar, so sum hjúnaskilnað, deyða, sjúku, hjartasorg, happing og einsemi. Allar hesar avbjóðingarnar eru við til at gera tað trupult at liva upp til øll krøvini, ið verða sett teimum ungu í dag.
Nógv megna ikki at fáa eina ungdómsútbúgving, tí tey mangla tann neyðuga stuðulin og álitið á, at teirra dreymar og mál kunnu gerast veruleiki. Nógvum ungum tørvar gott samskifti við vaksnar fyrimyndir. Endamálið við Mentorskipanini er at stuðla og eggja teimum ungu, tá ið ræður um útbúgving, arbeiði og frítíðarvirksemi.
- Ein Mentor hjálpir teimum ungu við teirra avbjóðingum við at stuðla og vegleiða.
- Ein Mentor hevur framíhjárættin at vera við til at hjálpa øðrum víðari í lívinum. Tey flestu, sum hava tikið ímóti tilboðnum um Mentor, síggja sín Mentor nakað sum ítróttafólk síggja sín venjara.
- Mentorsamstarvið snýr seg um at virða tann unga, at skilja umhvørvið hjá tí unga, og eisini at duga at lurta, eggja og at skapa álit.
- Tann persónligi Mentorurin er tøkur at hjálpa tí unga og kann eisini vera ein samstarvsliður við skúla, myndugleikar o.s.fr.
- Mentorskipanin snýr seg um meiri enn bara professionellu tilgongdina. Umframt tað gerandisliga arbeiðið er týdningarmikið, at tann ungi og mentorurin hava sosiala samveru. Tað kann t.d. vera við biografvitjanum, við at fara á kafé, við at vitja mentanartiltøk, listatiltøk ella við at fara til ítróttatiltøk.
- Mentorskipanin førir eisini við sær eitt sosialt trygdarnet, sum tann ungi kann hava gagn av, tá ið tað snýr seg um hjálp við t.d. umsókn um arbeiði, um starvslærupláss, hjálp við skúlatingum ella við hjálp til sosialar-, mentanarligar- og persónligar avbjóðingar.
- Mentorskipanin er við til at stuðla, eggja og at geva íblástur, tá ið tann ungi skal taka við teimum avbjóðingunum, ið gerandisdagurin hevur við sær – t.d. avbjóðingum í sambandi við útbúgvingarætlanir og framtíð hjá tí unga.
Mentorrnir eru sjálvbodnar eldsálir, og tað er ókeypis at fáa ein Mentor. Mentorskipanin rindar allar útreiðslur til tiltøk, túrar o.s.fr.
Ein kann søkja um at gerast Mentor. Eftir hetta verður umsøkjarin boðin til eina samrøðu, og síðan skal umsøkjarin taka eitt Mentorskeið, áðrenn hann er til reiðar at gerast Mentor. Síðsti liðurin er at finna eitt ungfólk, ið Mentorurin kann hava eitt gott samstarv við.
Tann ungi søkir um at fáa ein Mentor við at seta seg í samband við Barnabata. Tá ið tann ungi hevur verið til eina samrøðu við samskiparan, verður ein hóskandi Mentor funnin til umsøkjaran.
Mentorsamskiparin setur ein Mentor og ein ungan saman. Mentorurin og tann ungi hittast og tosa um væntanir hjá hvørjum øðrum, og hvat ið skal koma burtur úr samstarvinum teirra millum. Báðir partar skulu góðtaka hvønn annan, áðrenn arbeiðið kann fara í gongd.
Foreldur/verji hjá tí unga verða kunnað um avtaluna og skulu góðtaka samstarvið. Samstarvið er ætlað at vara í minsta lagi í 12 mánaðir.
Hvør kann fáa ein Mentor og hvør kann gerast mentor?
Øll ung í aldrinum 11-17 ár hava møguleika at søkja sær ein Mentor.
Ert tú 20 ár ella eldri hevur tú møguleika at søkja um at gerast Mentor.
Heldur tú, at tú hevur tørv á einum Mentor?
Sum Mentor hjálpa vit tær við ymiskum avbjóðingum. Vit hjálpa tær eisini fegin at røkka teimum málum, ið tú setir tær fyri. Tað kann t.d. vera at byrja eina útbúgving, halda fram við einari útbúgving ella at hjálpa tær at finna eitt arbeiði.
Soleiðis kunnu vit hjálpa tær:
- At fáa ein meiri skipaðan gerandisdag, um hann frammanundan kann tykjast vera fløkjasligur og strævin
- At gerast ein partur av einum størri felagsskapi
- At venda tí, ið kennist tungt – sum ein ósigur – til nakað meiri væleydnað, so tað kennist sum ein sigur
Vit eru til fyri tína skyld, so tú hevur onkran at tosa við, og vit stuðla tær í júst tí, ið tú hevur tørv á, og í felag arbeiða vit við at náa málunum, ið tú setir tær. Tað kann vera alt frá umsorgan og uppmerksemi til at venja at vera sosialur, at vera saman við øðrum ella vit hjálp tær við skúlatingum. Øllum hjálpa vit tær við. Tú hevur ávirkan á, hvør tín Mentor verður, tí tað er týdningarmikið, at tit heilt frá byrjan fáa eitt gott samstarv. Tað verður miðað eftir, at tú ert saman við tínum Mentori eina ferð um vikuna. Tit læra hvønn annan at kenna, og eftir stuttari tíð fáa tit álit á hvørjum øðrum. Mentorurin hevur tagnarskyldu. Tað merkir, at eingin annar veit, hvat tit tosa um. Mentorurin arbeiðir saman við tær, so leingi tú hevur tørv á honum ella henni, og viðkomandi hjálpir tær, tí Mentorar brenna fyri at hjálpa ungum fólkum.
Send ein teldupost ella ring til okkara, um tú hevur spurningar.
“Tey eru ikki sum lærarar. Tey eru ung, eins og vit eru.”
“Vit avgera alt sjálvi, tað er kul!”
“Ótrúliga gott. Hevði ein Mentor, sum hevði nógvar royndir við at innkalla fólk til ymiskt, og hann hjálpti mær at skriva cv og umsóknir, og hann hjálpti mær eisini at venja fram til starvssamrøðuna.”
“Mentorurin eggjaði mær at seta meg í samband við tey arbeiðsplássini, har eg vildi arbeiða. Hann skundaði undir meg, so eg gjørdi tað. Tað riggaði! Í dag havi eg eitt arbeiði, sum eg eri øgiliga glað fyri.”
“Tey vóru røsk av geva mær møguleikan at vera sjálvstøðug og at taka avgerðir sjálv.”
“Í byrjanini tímdi eg ikki, men so sá eg, at eg kundi hava álit á Mentorinum. Í dag stuðlar hann mær framvegis, hóast eg eri farin undir eina útbúgving.”
“Eg eri orðblindur og skúlatroyttur. Tískil hevði eg ikki trúð, at eg megnaði eina útbúgving. Eg veit ikki hvussu, men mín Mentor treiskaðist, og nú havi eg bæði arbeiði og byrji upp á eina útbúgving í januar.”
“Málsviðgerin hjá mær í kommununi er líka glað. Eg skilti ikki eitt orð av tí, hon segði, og eg var bangin fyri at fara á fund við tey. Mentorn hjá mær greiddi mær frá tí, tey søgdu, sum eg ikki skilti. Eg havi nú skilt, at eg kann fáa eitt lærupláss, í staðin fyri at ganga í einum vanligum skúla.”
“Eg brúki nógva tíð á facebook. Saman við mínum Mentor skrivaði eg út á mín vegg, at eg hevði tørv á einum arbeiði. Pápi ein vinmann bjóðaði mær arbeiði. Tað var kul. Mentorurin hjá mær er góður!”
Samband
Telefon: +298 610140
Teldupostur: mentor@barnabati.fo


text:
Seinastu 20 ár eru áleið 700 fostur tikin í móðurlívi á føroyskum sjúkrahúsum.
Fosturtøka áðrenn 12. viku
Fosturtøkumarkið í Føroyum er 16 vikur, men flest fosturtøkur verða framdar millum 7. og 12. viku. Vanligasti framferðarhátturin í hesum tíðarskeiði er útsúgvingarhátturin. Í stuttum er mannagongdin tann, at lívmóðurhálsurin verður víðkaður og eitt plastikrør verður koyrt inn í lívmóðurina. Síðan verður barnið sogið út í gjøgnum rørið – í smálutum.
Fosturtøka eftir 12. viku
Aftana 12. viku er vanligt at geva eina sproytu við einum evni, ið kallast prostaglandin. Hetta setur føðingina í gongd. Barnið verður so føtt, og er sum oftast deyðføtt. Um barnið verður føtt livandi, fær tað onga viðgerð, sum kann halda tí á lívi.
í Føroyum hava vit í meginregluni ikki fría fosturtøku. Tað vil siga at nakrar treytir skulu verða uppfyltar fyri at ein fosturtøka kann verða framd.
Sum áður nevnt er fosturtøkumarkið í Føroyum 16 vikur og foreldur at ómyndigum persóni (17 ár og yngri), sum er við barn, skulu geva samtykki, áðrenn fosturtøkan kann verða framd. Tá talan er um hjúnalag, skal maðurin geva sítt samtykki, áðrenn fosturtøkan kann verða framd.
Forteytirnar fyri at loyva fosturtøku eru hesar:
- Um lív og heilsa kvinnunnar er í vanda.
- Um kvinnan er vorðin við barn við neyðtøku ella líknandi brotsgerð.
- Um fostrið er í vanda fyri at fáa álvarslig likamlig ella sálarliga brek.
- Um mett verður, at kvinnan ikki fer at megna at taka sær av barninum grundað á ógvusligar sálarligar ella likamligar avbjóðingar.
Afturat hesum skulu tveir læknar viðmæla at fosturtøkan verður framd.
Hóast hesar lógarfestu ásetingar og treytir er tað ikki trupult at fáa fosturtøku i Føroyum. Tað sýnist sum læknar í Føroyum hava rættliga nógv at siga á hesum øki og hagtøl vísa at teir ofta viðmæla fosturtøku.
VIÐMERKINGAR TIL FORTREYTNIRNAR FYRI FOSTURTØKU
Um lív og heilsa kvinnunnar er í vanda…
Fosturtøka er ikki ein læknafrøðilig viðgerð ella ein lekidómur fyri nakað. Góð læknafrøðilig praksis góðkennir og loyvir lívbjargandi inntrivum, hóast tað stendur um lív hjá ófødda barninum. Í slíkum føri er málið altíð at bjarga báðum lívunum, um tað er møguligt. Fosturtøka harafturímóti hevur til endamáls at taka lív. Kanningar vísa, at fosturtøka í veruleikanum setur kvinnuna í álvarsligan vanda – bæði likamliga og sálarliga: Aftaná fosturtøku
Um kvinnan er vorðin við barn við neyðtøku ella líknandi brotsgerð…
Neyðtøka og blóðskemd/insest eru sera álvarsligar og órættvísar brotsgerðir ímóti kvinnum. Kortini velja kvinnur at eiga barnið, ið er gitið undir tílíkum umstøðum. Hesar kvinnur siga, at tær kenna, at barnið hevur eina grøðandi og sigrandi ávirkan á tað ræðuliga, sum ein neyðtøka førir við sær. Barnið er altíð sakleyst. Tað er ólogiskt at revsa barnið grundað á brotsgerðina hjá pápanum. Børn, ið eru gitin undir neyðtøku, liva til fulnar sítt egna lív.
Kvinnur, ið hava fingið fosturtøku eftir eina neyðtøku, siga, at tær funnu linna og grøðing eftir neyðtøkuna, men ikki eftir fosturtøkuna. Summar siga enntá, at tær kendu fosturtøkuna sum enn eina neyðtøku, sum enn eitt álop, harðligt og oftast framt av einum manni. Somuleiðis siga summar, ið hava verið offur fyri blóðskemd/insest, at fosturtøkan varð nýtt til at goyma blóðskemdina/insestina. Skemmarin noyddi og kroysti tær til at fremja fosturtøku, og síðani helt hann á við tí ræðuligu misnýtsluni.
Um fostrið er í vanda fyri at fáa álvarslig likamlig ella sálarliga brek…
Um eitt fostur er í stórum vanda fyri at fáa álvarslig likamlig ella sálarlig brek, so er svarið ikki deyði – svarið er umsorgan. Hvat merkir ‘álvarslig brek’, tá fosturtøka verður framd móti børnum, ið hava Down Syndrome, Spina Bifida, klovnan góma, krypilsfót – ella tí tú ert genta! Hvør avger? Hvønn boðskap bera vit teimum, sum bera likamlig ella sálarlig brek og hava yvirlivað eina fosturtøku? Tað hevði verið betri at nýtt tíðina, orkuna og pengarnar til at kunna foreldur um lívsjáttandi alternativ til fosturtøku og at veitt stuðul, lívsjáttandi medisinska og linnandi umsorgan.
Tað er eisini vert at leggja til merkis, at javnan fáa foreldur eina vánaliga diagnosu í samband við fostrið, men tá barnið kemur í verðina, ja, so er tað frískt og raskt. Onnur foreldur kenna stóran linna, frið og troyst í at taka væl ímóti og elska barn sítt, hóast tað bert livir í fáar tímar ella dagar.
Um mett verður, at kvinnan ikki fer at megna at taka sær av barninum grundað á ógvusligar sálarligar ella likamligar avbjóðingar…
Megnar ein kvinna ikki at taka sær av barni sínum orsakað av likamligum ella sálarligum avbjóðingum, so áttu vit at boðið henni fosturhjálp ella ættleiðing – ikki fosturtøku. Hvat metingarstøði skal avgera, um kvinnan megnar ella ikki megnar at taka sær av barni sínum? Hvør skal avgera tað?
Nýggjar kanningar vísa, at viðbreknar kvinnur eru í størri vanda fyri at fáa fosturtøku-trauma, serliga tá fosturtøkan verður framd orsakað av trýsti frá øðrum og ímóti viljanum hjá mammuni. Hetta er ómetaliga álvarsamt og kann av sonnum sigast at vera brot á mannarættindi
Les meira: Fosturtøkulógin


text:
Andrias Edmundsson fer møguliga at spæla í sponskum fótbólti komandi kappingarár.
19 ára gamli Andrias Edmundsson hevur síðstu árini spælt ungdómsfótbólt við enska stórfelagnum Sunderland. Sáttmálin har gekk út í summar. Enn er ógreitt, hvat nýggja felagið hjá Andriasi verður, men tað er áhugi úr Spania.
- Ja tað er konkretur áhugi úr 4. bestu deildini í Spania, so tað er ein møguleiki, at eg spæli í Spania komandi kappingarár, sigur Andrias Edmundsson í stuttari viðmerking við bolt.fo.
Andrias hevur síðstu árini umboðað Føroyar á ymiskum U-landsliðum, seinast á U21-landfsliðnum í 2019.


text:
Tey eru nú liðug við fyrsta stevnupart á Reykavík International Games 2018, og gekk tað bara heilt væl hjá føroysku svimjarunum úr Ægir har. Nógv komu víðari til finalurnar í morgin, umframt at heiðursmerki vórðu vunnin í ungdómskappingini, og í teimum einstøku (longri) kappingum sum vórðu avgreiddar sum beinleiðis finalur.
Í innleiðandi 50 rygg fyri kvinnur svam Signhild Joensen (2000, Ægir) 30.63 og næstskjótastu tíð av øllum, aftanfyri íslendsku Eygló Ósk Gústafsdóttir á 30.57. Barbara Debes (2000, Ægir) svam seg eisini í finaluna í morgin, við 32.55 og fjórbestu tíð.
Í innleiðandi 50 bringu fyri menn svam Rókur Trygvason (2000, Ægir) 32.57 og triðbestu tíð av øllum, soleiðis at hann er víðari til finaluna í morgin, meðan Marius Steinhólm (2005, Ægir) við 45.81 vann bronsu í kappingini fyri dreingir 14 ár og yngri.
Í innleiðandi 50 bringu fyri kvinnur svam Rebekka Trygvadóttir (2004, Ægir) 35.55 og fjórbestu tíð av øllum, samstundis sum hon vann gull í kappingini fyri gentur 14 ár og yngri. Hartil svam Sólvá A. Sigurðsson (2002, Ægir) seg við 38.56 í B-finaluna í morgin.
Í 400 blandað fyri kvinnur vann Rebekka Trygvadóttir (2004, Ægir) gull við tíðini 5:32.25, í kappingini fyri gentur yngri enn 14 ár, samstundis sum hon vann bronsu í opnu kappingini fyri allar aldursbólkar. Hendan kapping varð avgreidd sum beinleiðis finala.
Í innleiðandi 50 firvald fyri menn svam Rókur Trygvason (2000, Ægir) seg víðari til finaluna í morgin, við 27.30 og sjeyndbestu tíð av øllum. Finalan er í morgin.
Í innleiðandi 50 firvald fyri kvinnur svam Jana B. Thomsen (2000, Ægir) seg víðari til finaluna í morgin, við 29.84 og triðbestu tíð av øllum. Finalan er í morgin.
Í innleiðandi 50 frí fyri menn svam Rókur Trygvason (2000, Ægir) seg víðari til finaluna í morgin, við 25.13 og næstbestu tíð av øllum. Finalan er í morgin.
Í innleiðandi 50 frí fyri kvinnur svam Rebekka Trygvadóttir (2004, Ægir) seg víðari til finaluna í morgin, við 30.84 og triðbestu tíð av øllum. Finalan er í morgin.


text:
Hárbreytin
Hárfríðkari
Hárfríðkanarútbúgvingin er ein sera spennandi og avbjóðandi útbúgving.
Hárfríðkarar fáast sjálvandi mest við hárviðgerð, men læra eisini alt um vakurleikarøkt, og hvat tað inniber at reka eitt virki; so sum búskap, kundarøkt, sálarfrøði og mangt annað.
Arbeiðið er fjølbroytt, tí mótin skiftir sera ofta.
Hárfríðkarar starvast mest á hárstovum, tó eisini innan films- og sjónleikaraheimin og á sjónvarpsstøðum. Eisini fáast tær við ymiskt skeiðvirksemi innan okkara fak. Okkara 4. ára útbúgving er høgt í metum her og uttanlanda og hava okkara lærlingar lætt við at fáa arbeiði, hvar um í heiminum vit fara.


text:
Uppruni
Søgan hjá oyggjarfelagnum B71 strekkir seg einans aftur til 1970, men ítróttarsøgan hjá sandoyingum røkkir væl longur aftur í tíðina...
Lítið er niðurskrivað um ítrótt í Sandoynni, men tíðum verður havt á orði um fótbóltsdystir millum heimasandsmenn og skopuningar síðst í trýssunum. Spælt var heima á Sandi og úr Skopun kom ein hópur av fólki at hyggja at. Eftirsum ongar málstengur vóru tøkar, nýttu teir steinar ístaðin.
Spælt var á sandundirlagi og tí hevði ongantíð verið hugsingur um at stovnað nakað felag, ið kundi kappast á jøvnum føtið við onnur feløg í Føroyum, ið longu høvdu heilt nógv ár á baki.
Hetta broyttist alt í 1970, tá skúlin varð bygdur og vøllur var lagdur við síðunar av. Fyrsta árið æt ítróttarfelagið "Sand", síðan allir leikararnir komu av Sandi, men tá tað legðist afturat úr hinum bygdunum, varð gjørt av at broyta navnið árið eftir. Felagið kom tí at eita "Sandoyar Ítróttarfelag B71".
Vípan
Fótbóltur hevur leingi verið best umtókta frítíðarítriv á Sandoynni, men soleiðis var ikki altíð...
Hondbóltsfelagið Vípan var stovnað á Sandi um várið 1942, av læknanum Leif Dahl, ið tók stig til at leggja flag omaná sandin niðri á Sand, so genturnar fingu spælt á vøllið.
Seinni vórðu hesar vandar av læraranum Kjartan Hentze. Tær vunnu sítt fyrsta meistaraheit í 1944 og aftur í 1949. Eftirhondini datt hondbólturin niðurfyri, men síðan nýggja ítróttarhøllin var bygd, hevur verið tosað um at endurstovnað Vípuna.
Byrjunarárini 1970-1985
Fyrstu árini virkaðu uppbyggjandi fyri komandi ættarliðið, ið fóru at mynda eitt komandi meistaralið seint í 80'unum...
Leikarar sum Eli Hentze, Torbjørn Jensen, Róin og Jóan Petur Clementsen, Ib Mohr Olsen, Páll av Reynatúgvu og Bjarkli Mohr, bert fyri at nevna nakrar, vóru allir ungdómar hesu árini.
Meistaraliðið 1986-1989
Árini 1986-1989 eru gylt árstøl í B71 søguni...
Hesi árini vunnu B71 3. deild, fluttu upp fyri fyrstu ferð í søgu felagsins og eftir bert tvey ár í næstbestu deildini, vunnu teir eisini 2. deild í 1988, fyri síðan at blíva Føroyameistarar í 1989, uttan at tapa ein tann einasta dyst alt kappingarárið. Higartil er hettar einasta meistaraheitið hjá felagnum.
Føroyameistarar, Niðurflytarar, Uppflytarar 1990-1991
Eftir eitt stórsligið meistaraár, fylgdi eitt serstakliga vánaligt niðurflytingarár...
B71 megnaði á ongan hátt at endurtaka bragdið frá '89, men mátti ístaðin tað tungu leiðina niður í 2. deild aftur. Tíbetur vóru teir alt ov góðir til at verða verandi meira enn tað eina árið í næstbestu deildini og vóru aftur at síggja í bestu deildini kappingarárið 1991.
Steypaárini 1993-1994
B71 steðgaði bert tað eina árið í 2. deild...
Hóast meistaraheitið ongantíð bleiv endurvunnið, vóru B71 væl við í fyrru helvt av 90'unum. Hesi árini endaðu teir ongantíð lægri enn nr. 4 líka fram til 1996.
Ístaðin vendu øll eyguni ímóti steypakappingini har B71 byrjaði at gera um seg. Í 1993 spældu teir seg líka í finaluna og vunnu hana 2-0 ímóti HB. Eins og við meistaraheitinum var hettar fyrstu og einastu ferð higartil. Tó so, árið eftir vóru teir aftur í finaluni, men taptu 2-1 ímóti KÍ.
Upp og niðurflyting 1996-2006
Í nærum 10 ár hevði B71 flutt seg sera nógv og tí var tað ein dyggur smeitur tá kappingarárið 1996 endaðu við einum 8. plássið, eftir at hava verið nr. 4 árið fyri..
Árið eftir í 1997 endaði B71 á niðasta plássi og reyk tí beinleiðis niður.
Sjálvt um besta mansliðið kláraði, sum ikki einaferð, at flyta uppaftur árið eftir, og fekk hildið sær uppi í nøkur ár, fluttu teir niður í 2001 og vóru verandi niðri líka fram til 2006.
Kvinnufótbólturin
Higartil hevur so at siga alt snúð seg um mannfólkafótbólt, men síðst í 90'unum og eitt sindur inn í aldarskifti, vóru tað kvinnurnar, ið tóku seg fram...
Umframt at barna- og ungdómsfótbólturin høvdu lið ið vunnu alskyns medaljur og deildir, var nógv fokus á "Gullgentunum" hjá B71, ið vóru eitt tað besta liðið hjá B71 hetta tíðarskeiðið. Tíverri datt kvinnufótbólturin so smátt niðurfyri, og í longri tíð eyðnaðist tað ikki nøkrum liði at koma eins langt og B71 kvinnurnar komu seint í 90'unum.
Síðan 2017 hevur B71 tó havt eitt ógvuliga væl skipað samstarv við Argja Bóltfelag um gentu- og kvinnufótbóltin og hettar, saman við betri skipaðari venjing, hevur veruliga sett gongd á kvinnufótbóltin í Sandoynni aftur.
Sum er, leikar felagsliðið AB/B71 í 2. deild hjá kvinnum.
Nýggjar tíðir
Mansfótbólturin hevði verið í einum aldudali í nógv ár, men í 2006 kláraðu B71 at enda at vinna 2. deild og flyta upp...
Uppflytingin í 2006 merkti eisini eitt ættarliðsskifti fyri mansfótbóltin. Gomlu kempurnar frá '89 vóru allir givnir, og ístaðin vóru nýggir leikarar settir við. Hetta merktist á spælinum, og úrslitini fylgdu eisini. Fyrsta árið megnaðu leikararnir uttan trupulleikar at halda sær uppi og viðhvørt vunnu teir enntá á teimum størstu liðunum. Minniligast man verða 3-0 avsmyrjingin ímóti HB á fyrsta leikdegi, við hattricki frá Magnusi Olsen.
Næstu árini vóru heldur torførari hjá B71, ið flutti upp og niður millum bestu og næstbestu deildina, áðrenn vit at endans máttu tværreisur tungu leiðina niður í triðjbestu deildina at venda. Í 2017 fluttu vit uppaftur úr 2. deild og í 2018 liggja vit hampuliga væl fyri í næstbestu deildini. Ætlanin er at vit um ikki so nógv ár aftur vera at síggja í bestu deildini í mansfótbólti.
Ítróttarhøllin
Á vetri 2012 lat Ítróttarhøllin á Sandi dyrnar upp.
Við hesari nýbygging fingu sandoyingar møguleikar sum ongantíð fyrr at íðka, venja og stuttleika sær við innandura ítrótti av alskyns slagið. Longu nú er stórur áhugið fyri høllini, bæði til hondbólt, flogbólt og innandura fótbólt, umframt at tað nú er møguleiki fyri øðrum ítrótti, ið ongantíð áður hevur verið at sæð í oynni.
Tað er ongin ivi um at ítróttarhøllin fer at vera ein styrkur, ikki einans fyri oynna og fólkið her býr, men eisini fyri ítróttarfelagið B71, ið endiliga fær møguleika at liva upp til tað fjølbroytni, ið orðið "ítróttarfelag" leggur upp til.
Búnin
Hóast B71 er eitt lítið felag, sjálvt í føroyskum høpið, hevur felagið havt nógvar ymiskar búnar. Heimavallalitirnir eru gult og blátt, meðan útivallalitirnir hava oftast verið bláir, ella hvítir og bláir, eins og litirnir í búmerkinum.
Allarfyrsti búnin var ein heilgul troyggja við bláari rond, ið var sera vanligt í 70-unum tá B71 varð stovnað. Tá vóru ongir lýsarar á troyggjuni og búmerkið varð seymað á við hond. Einasti munur frá tí upprunaliga búnanum er, at guli liturin er vorðin eitt vet myrkari til tíðir.
Í 2018 tóku vit tað avger at brótast skuldi upp úr nýggjum og hettar kappingarárið var búnin heil gulur. Gular blusur, gul shorts og gular hosur.
Búmerkið
Búmerkið hjá B71 er ein fótbóltur, ið hvílir á einum føroyskum flaggi, ið er formað sum eitt skjøldur. Omaná bóltinum er "B71" skrivað við reyðari skrift.
Guli fótbólturin vísir høvuðsítróttin, ið B71 var grundað á og høvuðslitin hjá felagnum.
Eins og við búnanum, er búmerkið óbroytt frá tí at felagið varð stovnað.
Jógvan í Klingruni sniðgav búmerkið.


text:
Sambandsflokkurin vil seriøsan politikk í Ríkisfelagsskapinum
14. mai 2019
Allir loysingarflokkar í Føroyum hava sum høvuðsmál um at fara á Fólkating fyri at fremja fullveldisdreymin, sjálvt um henda politiska avgerð skal takast í Føroyum í Løgtinginum - teirra populistiska loysn er loysing.
Vil tú hava umboðan á Fólkating, sum bara hevur eitt aðalmál og tað er at niðurbróta Ríkisfelagskapin og allar teir fyrimunir vit sum fólk og land hava við honum - ja, so er bara eitt at gera - vel ein loysingarflokk!
Vil tú bara óseriøst spilla tína atkvøðu, so er t.d. Sjálvstýrisflokkurin eitt upplagt alternativ.
Populistiska og einfalda loysnin hjá loysingarflokkunum er skjótt at kuta sambandið við Ríkisfelagsskapin og tá gerst alt bara betri - størri mentalt og kensluligt frælsi. Men hetta skal gerast uttan t.d. eitt einasta boð uppá, hvar pengarnir skulu koma frá at fylla í stóra tóma fíggjarlógarholið eftir eina loysing.
Hvør skal gjalda prísin fyri loysingina - tað verður skattgjaldarin, vinnan og tey veiku í samfelagnum.
Velur tú hinvegin samstarv og menning av okkara landi og bestu møguleikar fyri okkara fólk og vinnnulív, so er valið einfalt.
Sambandsflokkurin er tín flokkur, sum tryggjar okkara framhaldandi Ríkisfelagskap og vil ábyrgdarfullur, sum altið, umboða tíni og landsins áhugamál á Fólktingi.
Vit vilja, at tú sum borgari fær bestu kor, og fær allan tann fleksibilitet, møguleikar og tryggleika, sum Ríkisfelagskapurin stendur fyri - á enskum nevnt "flexisecurity".
Sambandsflokkurin vil seriøsan politikk, har verulig úrslit spyrjast burturúr - landi og føroyingum at gagni.
Tí er umráðandi, at vit fáa júst tína atkvøðu tann 5. juni.
Johan Dahl
valevni hjá Sambandsflokkinum til Fólkatingið
RN
Aftur


text:
Próvtalsstigin
Próvtøl og próvtalslýsingar
12
Framúr gott avrik
Verður givið fyri avrik, sum lýtaleyst ella mest sum lýtaleyst lýkur málini í námsætlanini í lærugreinini.
10
Sera gott avrik
Verður givið fyri sera gott avrik, ið við onkrum smávegis lýtum lýkur flestu málini í námsætlanini í lærugreinini.
7
Gott avrik
Verður givið fyri gott avrik, ið við nøkrum lýt um, væl lýkur málini í námsætlanini í lærugreinini.
4
Hampiligt avrik
Verður givið fyri hampiligt avrik, ið hevur fleiri grov lýti og ikki lýkur málini væl í námsætlanini í lærugreinini.
02
Toluligt avrik,
sum kann verða góðtikið Verður givið fyri toluligt avrik, ið akkurát stendur mát, og í minsta mun lýkur málini í námsætlanini í lærugreinini.
00
Ikki nøktandi avrik
Verður givið fyri ikki nøktandi avrik, ið ikki stendur mát og ikki lýkur málini í námsætlanini í lærugreinini.
-3
Heilt vánaligt avrik
Verður givið fyri heilt vánaligt avrik, sum als ikki kann verða góðtikið.


text:
Sólgarðurin
Sólgarðurin
DKK 220,00
DKK 220,00
- Lýsing
- Additional information
Lýsing
Beinir hevur fleiri ferðir mist fólk, ið hann var góður við. Hann royndi at fara til grøvina hjá teimum: “Har fann eg onkutíð frið, men eg fann eisini útav, at í summum førum kann man bara velja sær eitt stað.Ofta velur man eitt fysiskt stað, men eg trúgvi uppá, at man kann førka tað hugtakið til eitt fyribrigdi.” Í yrkingasavninum fann Beinir bæði fram til eitt fysiskt stað, ið er Sólgarðurin, og eitt inniligt rúm millum tvey góð.
68 síður, Forlagið Eksil, 2021.


text:
SOSIALRÁÐGEVI Á GLASI HVØNN MIKUDAG5. desember 2018
Sosialráðgevi verður tøkur á Glasi í einari royndartíð, tað, ið eftir er av hesum skúlaári. Høvuðsendamálið er at ráðgeva, vegleiða næmingar og sparra við lærarar innan økið, sum kallast arbeiðsbúgving.
ARBEIÐSBÚGVING
Arbeiðsbúgving er eitt felags heiti fyri tær fyriskipanir, sum kunnu setast í verk fyri at hjálpa teimum, sum hava likamligar, sálarligar og/ella sosialar skerjingar, sum viðføra, at tað er trupult at ganga í skúla ella at arbeiða fulla tíð.
SKERJING
Ein skerjing er t.d. um man hevur eina sjúku sum ger, at ikki til ber at fylgja allari skúlagongdini, ella man ikki kann arbeiða fulla tíð á einum arbeiðsplássi. Talan kann eisini verða um eina sosiala skerjing, har uppvøkstur og onnur privat viðurskifti hava viðført, at man ikki megnar at fylgja eini vanligari skúlagongd ella at verða knýtt at vanliga arbeiðsmarknaðinum.
NÆR: Hvønn mikudag frá kl. 13:30 til 14:30. Byrjað verður 28. november 2018
HVAR: Á Skúlaheiminum. Nýt inngongdina miðskeiðis niðanfyri og sí skrivstovuhurð til vinstru
HVUSSU: Far bara inn á gólvið á Skúlaheiminum ella ring til teirra:
Ruth, tlf.: 38 73 01
Jacoba, tlf.: 34 70 28


text:
Viskarabløðini slettu frá síðu til síðu, tá bilurin nærkaðist Tórsbreyt leygarmorgunin. Hevði als ikki kunnað meg um veðurforsagnirnar fyri vikuskiftið, so vónin um gott veður til frælsan ítrótt kámaðist saman við øllum mjørkatáminum hendan morgunin. Men tað skuldi tó vísa seg, at eingin orsøk var at stúra, tí so skjótt kappingarnar byrjaðu, tók eisini sólin eitt ódnartak, brendi burt mjørkatámið og skein so listiliga og hitaði hvønn kropp á Tórsbreyt. At tað so aftur sunnudagin gjørdist talan um nakað sama veður er bara at fegnast um, tí gott veður er nærum ein fortreyt fyri at kappingarnar skulu eydnast til fulnar.
Tað hava verið nógvar kappingar um vikuskiftið!! Nógv góð úrslit hava verið, og fleiri kappingar vóru eisini heilt óvanliga spennandi. Ikki verða stundir til at umrøða allar kappingarnar her. Bert verður trivið eitt sindur í vinnararnar í hvørjum bólki.
Hjá gentum 8-9 ár var tað Marita Mortensen, sum vann flestu gullmerkini. Hon vann kappingarnar í kúlustoyti, bóltkasti og longdarlopi. Í renningini var tað Elisabet Holm Simonsen, sum eitt sindur óvæntað vann gull á bæði 60 og 400 metrum. Sigursvanda Oddvør Josephsen vann silvurmerki í hesum báðum greinunum.
Óli Eyðsteinsson gjørdi bart í øllum kappingunum hjá dreingjum 8-9 ár. 5 gullmerki bleiv tað til, og Óli var einasti íðkari í FM-Ung, sum vann gull í øllum kappingum. Men tað var tó ikki uttan mótstøðu! Størstu mótstøðuna fekk hann frá Heðin Hávarsá á 60 og 400 metrum. Tað var serliga í bóltkasti og kúlustoyti, at Óli veruliga var nógv bestur.
Paulina Fuglø var stinnasti kastari í gentubólkinum 10-11 ár. Hon vann gull í bæði bóltkasti og kúlustoyti. I spurtinum og í longdarlopi stóð eingin Hvirlugentuni Tinnu Berg Jørgensen kurl. Hon vísti seg sum ein sannan superspurtara á 60 metrum. Eisini á 300 metrum royndist hon væl, men her mátti hon lúta fyri Katarinu Høj. Katarina mátti tó eisini lúta fyri Karin Holm Simonsen, sum rann ein sera góðan 600 metur.
Bólkurin við dreingjum 10-11 ár plagar at vera stórur, men til hesa kappingina var hann minni enn vanligt. Gullmerkini blivu væl býtt millum teir stríðssinnaðu dreingirnar. Tað var tó Leivur Mortensen, sum gjørdist toppskorari við trimum gullheiðursmerkjum. Hann vann 60 metur spurtin, longdarlopið umframt bóltkastið. Pál Niclasen vann eina ótrúliga spennandi 600 metra kapping, Fríði Magnussen vann kúlustoytskappingina og John Hermann Fuglø vann 300 meturin.
Genturnar 12-13 ár vóru eisini færri í tali enn til hinar kappingarnar í summar. Í hesum bólkinum var tað serliga Marita K. Petersen, sum gjørdi vart við seg. Hon vann stórsigur í spjótkasti, kúlustoyti og hæddarlopi. Longdarlopskappingina vann hon eisini. Hildur Poulsen vann allar tríggjar renningarnar – 80, 300 og 600 metrar.
Steingrímur Hallsson og Teitur Bjarnastein fóru avstað við teimum gyltastu heiðursmerkjunum hjá dreingjum 12-13 ár. Steingrímur vann gull í hæddarlopi, kúlustoyti, spjótkasti og á 600 metrum. Teitur vann gull í longdarlopi, 80 og 300 metrum. Og í øllum hesum kappingum gjørdist Steingrímur nr. 2. Tóri Nielsen vann silvur í kúlustoyti og spjótkasti.
Tað gjørdist Elsa Berg, sum vann flestu heiðurmerkini hjá gentum 14-15 ár. Hon vann rennikappingarnar á 100, 300, 800 metrum, umframt longdarlop. Kastikappingarnar báðar – spjótkast og diskoskast – vann Bjørk Reynagarð Svabo. Harumframt vann Bjørk eisini kappingina í hæddarlopi.
Í kappingunum hjá dreingjum 14-15 ár vann spurtkongurin Dánjal Jákup Niclasen gull í stórum stíli á bæði 100 og 300 metrum. Aftrat hesum báðum sigrunum vann hann eisini bæði hæddar- og longdarlop. Marnar Djurhuus vann 800 metur, meðan Hallur Simonsen vann diskos og Hanus Bergsson vann spjótkast. Úrslitið hjá Hanusi var so gott, at tað røkk til A-kravið í talentbólkinum hjá FÍF!!
Tíverri vóru nøkur avboð í kappingini hjá gentum 16-17 ár. Nakað tunnligt var longu frammanundan við tilmeldingum til hendan bólkin, so allar kappingarnar vórðu ikki avgreiddar. Men tað gjørdist so Dagmar Johannesen, sum vann føroyameistaraheitið á 100, 400 og 800 metrum.
Sum so mangan áður var tað Rúni Seloy, sum tók sær av flestu gullmerkjunum í hansara aldursflokki, sum nú er 16-17 ár. Í ár gjørdist tað til gull í øllum renningunum – 100, 400 og 800 m. Helgi Geyti vann bæði diskoskast og spjótkast, meðan Trygvi Laksafoss vann longdar- og hæddarlop.
Í bólkunum 18-19 ár var bert ein luttakari og hann kappaðist bert í tí einu greinini. Tað var Rói Holgarsson, sum royndi seg á 100 metrum, og kom hann eisini á mál við einari góðari tíð.
Kappingarnevndin fegnast um eina góda kapping, og takkar øllum, sum tóku eina hond í, har á stód. Uttan dygga hjálp frá foreldrunum ber snøgt sagt ikki til at skipa fyri slíkum tiltøkum. Vit gleda okkum longu til næsta ár, og vóna at vit vera enn fleiri tá.
Nú er bert eftir at melda til stóru finaluna, tá 5. umfar av Grand Prix verdur hildid á Tórsbreyt 25. august. Tilmeldingin verdur klár seinni í vikuni.
Myndir eru at finna á www.bragdid.fo og www.hvirlan.fo


text:
Heilaga rómverska ríkið
Heilaga rómverska ríkið ella Týsk-Rómverska ríkið (Latín: Sacrum Romanum Imperium, týskt: Heiliges Römisches Reich) var eitt samríki av fleiri tjóðum í Vestur- og Miðevropa við Týsklandi í miðdeplinum. Ríkið uppstóð í miðøldini og skifti fleiri ferðir navn, til tað upploystist undir Napoleonskríggjunum í 1806, tá Eysturríki gjørdist egið keisaraveldi og Týska sambandsríkið (Rínsambandið) varð stovnað.
Notur[rætta | rætta wikitekst]
- ↑ Ríkið hevði ongan almennan høvuðsstað, hóast tað vóru fleiri skiftandi býir ið virkaðu sum sæti fyri ríkið, t.d. Wien (Ríkissætisbýur 1483–1806), Regensburg (býur við lógartingi, 1663–1806) og Prag (1346–1437, 1583–1611)
- ↑ Latín, týskt, lágtýskt, niðurlendskt, frísiskt, franskt, Italienskt, slovenskt, kekkiskt, sorbiskt. pólskt, jiddiskt, romani og onnur mál.
- ↑ Rómversk katólskur var tann eiansti almenni átrúnaðurin í Heilaga Rómverska ríkinum til 1555.
- ↑ Lutheranisma varð alment viðurkend í Augsburg-sáttmálanum frá 1555, og Kalvinisma í Westphalia-friðaravtaluni frá 1648. Hesir báðir átrúnaðir vóru teir einastu alment viðurkendu protestantisku trúarbólkarnir, meðan fleiri aðrir sum t.d. Anabaptisma, Arminianisma, vóru ólógliga til í ríkinum.
Keldur[rætta | rætta wikitekst]
- ↑ "Atlas of Europe in the Middle Ages", Ostrovski, Rome, 1998, page 70
- ↑ Holy Roman Empire – 1500 – The German Empire
- ↑ Reich und Glaubensspaltung, Deutschland 1500–1600 by Horst Rabe, p.27
- ↑ 4.0 4.1 Introduction to Global Politics by Richard W. Mansbach,Kirsten L. Taylor
- ↑ Nation und Nationalismus in Deutschland, 1770–1990 by Otto Dann


text:
Viðarlundir í Føroyum
Bókadeild Føroya Lærarafelags
- Síður: 68.0
- Útgávuár: 2014
- Upprunamál: danskt
- Innbinding: heft
- Rithøvundur: Birgit Jacobsen
- Myndir: ymisk
- Týðari: Martin R. Jacobsen, Anne Bloch, David Robinson
Bókin er ein brellbiti av flottum myndum úr tólv viðarlundum í Føroyum.
Á luftmyndum síggja vit, hvar tær ymsu viðarlundirnar liggja, umframt at vit fáa at vita stødd, hvør eigur, um hon er skógfriðað og mangt annað.
Tað er ikki nógvur tekstur í bókini, men ein hópur av myndum, bæði av sjálvum viðarlundunum og av ymiskum vøkstri, sum trívist har.
Eisini verður aftast greitt eitt sindur frá um nýtsluvið í Føroyum.
Hetta er hent handbók at hava við sær, tá vitjað verður í viðarlundunum.


text:
– Ein fantastiskur rennitúrur, tað var niðurlagið hjá luttakarunum eftir rennitúrin, sum Treysti skipaði fyri í Kalsoynni
Byrjað bleiv við bummin á ferjuleguni á Syðradali
Endiliga upprann dagurin vit í Treystinum hava bíða eftir í spenningi. Dagurin tá fyrsta Kalsoyarrenningin skuldi verða. Teinurin av Syðradali til Trøllanes er umleið 16,5 kilometrar. Fýra tunnlar eru á vegnum. Teinurin til fyrsta tunnil er 7 km, og á teimum næstu 8 km eru 5,2 km í tunnli. Fyrsti tunnil er 1,1 km, næsti er 1,2 km, triðji er 0,7 km og meðan tann seinasti er 2,25 km. Allir tunnlarnir hava mótbrekku norðureftir. Tann fyrsti hevur mest mótbrekku, meðan mótbrekkan blívur minni longur norður ein kemur.
Veðurmennirnir høvdu boða frá allarfagrasta veðri. Yvir 20 luttakarar í øllum aldri ymsastaðni úr landinum høvdu boða frá luttøku. Nakrir av teimum høvdu ongantíð verið í Kalsoynni áður, onkur hevði ongantíð runnið so langt, onkur hevði ongantíð runnið í tunnli. So hjá teimum allarflestu var tað ein serligur dagur. Klokkan tvey byrjaðu luttakararnir at møta við ferjuleguna í Klaksvík, har Sam lá. Tvørtur um fjørðin bleiv dúgliga tosað um hendan serliga rennitúrin, sum øll vóru so spent til. So tað var lagt upp til eina góða renniuppliving, og lat tað verða sagt beinanvegin, at tað bleiv so sanniliga eisini.
Veðrið var av tí allarbesta meðan runnið bleiv, og var tað eitt lítið lot undan allan vegin. Á Trøllanesi var flaggskrítt har luttakararnir komu á mál, og har var eisini fitt av fólki og tók ímóti, so har var bæði hugaligt og stuttligt at koma á mál. Teir skjótastu brúktu 1 tíma og 9 minuttir meðan tann seinasti brúkti 2 tímar og 15 minuttir, so samanumtikið gekk tað skjótt. Allir luttakarar komu norður til Trøllanes í øllum góðum.
Á málinum á Trøllanesi f.v.: Harry, Hansina, Rani, Armgarð, Regin, Hedvig, Bent Tommy, Erling, Hákun, Borgar, Flemming, Petur Dorian, Djóni, Sam, Ólavur, Jóan Karl, Bjørn, Pól, Tummas og Gutti.
Síðani fóru luttakararnir heim til Mikladals at vera við, tá í nýggi sparkivøllurin í Mikladali alment var tikin i brúk. Nakrir rennarar runnu frá vegnum millum tunnlarnar og oman til nýggja vøllin, og so eina heiðursrundu inni á vøllinum har hópin av fólki vóru samlaði. Klaksvíkar Hornorkestur, sum so ofta, setti sín dám á løtuna, nýkosnu føroyameistararnir í 1. deild hjá kvinnum í fótbólti úr KÍ vóru har, og har vóru eisini røður sum, Steinbjørn Jacobsen borgarstjóri, Rúni Heinesen (FSF), Gunnvá við Keldu (form. í Mentunarnevndini) og Markus í Norðnástovu hildu.
Í húsinum hjá Mikaldals Sóknar Fráhaldsfelag blivu øll so bjóðaði til kaffi og vaflur. Eftir eina góða løtu í hugnaligum práti, so vóru tað einir 10-12 luttakarar, sum vóru við til døgverðan, sum Treysti skipaði fyri í húsinum eisini. Har gekk prátið eisini væl, og eftir at allir vóru mettir og væl settir eftir ein góðan døgverðabita og ein góðan kaffimunn, so bleiv leiðin løgd heim til Syðradals har rennitúrurin byrjaði. Sam sigldi luttakararnar aftur til Klaksvikar, har allir fóru hvør sína leið heim til hús, eftir ein sera góðan og minniligan rennitúr í Kalsoynni.
Ein fantastiskur rennidagur var at enda komin – og eftir øllum at døma, so ætlar Treysti at skipa fyri einum tílíkum rennitúri aftur næsta ár.
Í myndasavninum hjá Frælsur Ítróttur Føroya, eru fleiri myndir frá rennitúrinum í Kalsoynni at finna her.
Kelda: www.treysti.fo